title: Keräilykorttipeli

text:
Lähinnä Yhdysvalloissa julkaistujen keräilykorttipelien lisäksi genre on suosittu Japanissa, missä Kantai Collection saavutti suurta suosiota.
Myös lännessä julkaistu japanilainen Shadowverse nousi myös suureen suosioon vuoden 2016 kuluessa.


title: Mikko Purontakanen

text: Mikko Purontakanen (s. 4. toukokuuta 1980 Oulu) on suomalainen jääkiekkopuolustaja, joka edustaa Suomi-sarjajoukkue Uleåborg A.I.K:ta. Hän on aiemmin pelannut SM-liigassa yhteensä 211 runkosarja -ja neljä playoff-ottelua tehopistein 4+15=19 ja keräten 116 jäähyminuuttia.


title: Mikko Purontakanen

text: Purontakanen oli Oulun Kärppien kasvatti. Hän siirtyi kesken kauden 1997–1998 Kärppien B-nuorista II-divisioonajoukkue Kiekko-Ouluun, jossa Purontakanen pelasi ensimmäiset miesten pelinsä. Kaudeksi 1999–2000 hän siirtyi Rauman Lukon A-nuoriin ja voitti pronssia. Purontakanen debytoi seuraavalla kaudella 2000–2001 SM-liigassa, jossa hän pelasi kuusi runkosarjaottelua ilman tehopisteitä. Varsinaisella tulokaskaudellaan 2001–2002 Purontakanen pelasi 28 runkosarjaottelua tehden kaksi syöttöpistettä. Hän pelasi ison osan kaudestaan myös lainalla Mestis-joukkue Uudenkaupungin Jää-Kotkissa.


title: Mikko Purontakanen

text: Purontakanen murtautui Lukon SM-liigakokoonpanoon kaudella 2002–2003, jolloin hän teki 49 runkosarjaottelussa kaksi syöttöpistettä. Maaliskuussa 2003 Purontakanen teki joukkueen kanssa kahden vuoden jatkosopimuksen. Kaudella 2004–2005 hän ei saanut Lukossa kuitenkaan kovin paljon peliaikaa ja peliaikaa myös kahdeksan ottelun vuokrasopimuksella Pelicansista ja kahden ottelun lainallasopimuksella Mestis-joukkue KooKoosta.


title: Mikko Purontakanen

text: Syksyllä 2005 Purontakanen lähti try-outille Kalevan Palloon, mutta hänen testijaksonsa päättyi kuitenkin kesken harjoituskauden niskavammaan. Purontakanen aloitti kauden 2005–2006 Suomi-sarjan Kiekko-Laserissa ja siirtyi kahdeksan siellä pelatun ottelun jälkeen Italian Serie A:n HC Bolzanoon. Purontakanen palasi kaudeksi 2006–2007 kaksivuotisella sopimuksella KalPaan, mutta pelasi vain ensimmäisen sopimuskauden. Kauden 2007–2008 hän aloitti Kiekko-Laserissa, mutta hän siirtyi jo kahdeksan pelaamansa ottelun jälkeen Iso-Britannian EIHL-liigan Basingstoke Bisoniin.


title: Mikko Purontakanen

text: Purontakanen siirtyi huhtikuussa 2008 try-outille Porin Ässiin, mutta hän jäi kuitenkin sopimusta ja pelasi kauden 2008–2009 Ruotsin I-divisioonan Asplöven HC:ssä. Hänellä oli A-lohkon paras +/– -lukema (+40) ja hän oli myös jäähykuningas 92 minuutillaan.


title: Mikko Purontakanen

text: Kaudeksi 2009–2010 Purontakanen palasi taas Kiekko-Laseriin kaksivuotisella sopimuksella. Hän nousi joukkueen kapteeniksi. Purontakanen voitti kauden päätteeksi Suomi-sarjan mestaruuden ja oli nostamassa Kiekko-Laseria Mestikseen. Hän ei kuitenkaan pelannut toista sopimuskauttaan, sillä Purontakanen lopetti pelaajauransa kevääseen 2010. Hän siirtyi saman vuoden elokuussa II-divisioonajoukkue Limingan Kiekko-Karhujen päävalmentajaksi. Hän kuitenkin purki yhteisymmärryksessä sopimuksensa joukkueen kanssa lokakuussa. Syyt liittyivät Purontakasen työhön huoltamoyrittäjänä.


title: Mikko Purontakanen

text: Purontakanen palasi kahden välivuoden jälkeen kaukaloihin kaudella 2012–2013, jolloin hän pelasi neljä ottelua Suomi-sarjajoukkue Haukiputaan Ahmoissa. Jälleen kahden välivuoden jälkeen hän palasi kaudella 2015–2016 jääkiekon pariin Suomi-sarjan nousijajoukkue Uleåborg A.I.K:n paidassa marraskuussa 2015.


title: Mikko Purontakanen

text: Purontakanen on pelannut myös kaukalopalloa SM-sarjajoukkue RB-Oulussa sekä keskushyökkääjän että puolustajan pelipaikalla.


title: CAF Confederation Cup

text: CAF Confederation Cup on Afrikan jalkapalloliiton järjestämä jalkapallokilpailu Afrikan eri maiden korkeimpien sarjatasojen kolmanneksi sijoittuneille joukkueille, sekä kotimaan cupin voittaneille. Se on Afrikan Mestarien liigan jälkeen Afrikan toiseksi tärkein seurajoukkueiden kansainvälinen jalkapallokilpailu, ja se on verrattavissa Euroopan Eurooppa-liigaan sekä Etelä-Amerikan Copa Sudamericanaan. Cupia on pelattu vuosittain vuodesta 2004 lähtien.


title: CAF Confederation Cup

text: Kilpailu perustettiin vuonna 2004, kun se korvasi edeltäjänsä CAF Cupin. Turnaus perustuu eurooppalaiseen UEFA Cupiin (nykyisin Eurooppa-liiga). Ensimmäisen mestaruuden vei ghanalainen Hearts of Oak, joka voitti kaksiosaisessa loppuottelussa ghanalaisen Asante Kotokon lopulta rangaistuspotkuilla 8-7.


title: CAF Confederation Cup

text: Turnaukseen pääsevät Afrikan seurajoukkueiden rankingin 12 parhaan joukossa olevista maista kotimaan cupin voittajat, sekä korkeimman sarjatason kolmanneksi sijoittuneet joukkueet pääsevät suoraan turnaukseen. Loput joukkueet karsivat ensimmäisistä otteluista lähtien. Lisäksi toisella kierroksella mukaan tulevat Afrikan Mestarien liigan lohkovaiheesta pudonneet seurat.


title: CAF Confederation Cup

text: Turnaus on jaettu viiteen vaiheeseen. Ensimmäisessä vaiheessa pelataan karsinnat pudotuspeli menetelmällä, josta 32 voittanutta joukkuetta menevät seuraavalle kierrokselle. 32 joukkueesta jälleen voittajat pääsevät jatkoon, jossa 16 parasta jatkavat pudotuspeli menetelmällä. Samaan aikaan mukaan tulevat Afrikan Mestarien liigasta pudonneet 16 joukkuetta, jotka pelaavat keskenään toisen puoliskon pudotuspeli menetelmällä. Molempien kierrosten kahdeksan parasta joukkuetta jaetaan kahteen neljän joukkueen lohkoon. Jokainen joukkue pelaa keskenään kahdesti, josta vain lohkovoittaja pääsee kaksiosaiseen loppuotteluun.


title: Tuomas Lohtander

text: Tuomas Lohtander (s. 24. heinäkuuta 1983 Raahe) on entinen suomalainen jääkiekkoilija ja nykyinen valmentaja. Hän pelasi rightiltä. Lohtander pelasi aiemmin maalivahtina, mutta siirtyi 2014 hyökkääjäksi.


title: Tuomas Lohtander

text: Lohtanderin kasvattajaseura on Raahe-Kiekko, jossa hän pääsi torjumaan Suomi-sarjan peleissä jo teini-ikäisenä kaudella 2001–2002. Kaudeksi 2002–2003 Lohtander siirtyi HPK:n A-nuoriin. Hän pelasi siellä kevääseen 2004 asti ja pääsi neljässä liigapelissä HPK:n luukkuvahdiksi kaudella 2003–2004. Lohtander on pelannut Mestistä Hokissa (2004–2006), SaPKossa (2006–2008) ja KooKoossa (2008-2009). Kaudella 2010–2011 hän pelasi Ranskan pääsarjaa Morzine-Avoriazissa. Vuonna 2011 hän palasi kasvattajaseuraansa Raahe-Kiekkoon, jossa hän pelasi vuoteen 2018 asti.


title: Tuomas Lohtander

text: Kaudella 2018–2019 Lohtander siirtyi valmentamaan Raahe-Kiekkoa.


title: Tuomas Lohtander

text: Lohtander sai kiekkomedia Jatkoaika.comin toimittajien ensimmäistä kertaa jakaman Joukkueelleen arvokkain pelaaja -arvonimen kaudella 2007–2008. Tuomaksen isoveli Teemu Lohtander pelasi Superpesistä Pattijoen Urheilijoissa ja Oulun Lipossa ja pikkuveli Taneli Lohtander pelaa Suomi-sarjaa Raahe-Kiekon hyökkääjänä.


title: Pelipaita

text: Pelipaita on joukkueurheilussa käytettävä paita, jota urheilija tai tuomari käyttää pelikentällä.


title: Pelipaita

text: Joukkueurheilussa pelipaidan selässä on pelinumero ja joskus pelaajan nimi. Numeron avulla toimitsijat ja tuomarit erottavat pelaajat toisistaan. Pelipaidan väri ja kuviointi vaihtelee joukkueen mukaan ja yleensä paidan etupuolella on joukkueen tunnus. Väri ja kuviointi auttavat tuomareita ja toimitsijoita erottamaan joukkueet toisistaan. Erottamisen varmistamiseksi joukkueilla on käytössään yleensä useita erilaisia pelipaitoja. Yleensä kuitenkin vain kaksi – koti- ja vieraspaita. Joissakin sarjoissa on erikseen sovittu, että toinen paidoista on vaalea ja toinen värillinen. Esimerkiksi jääkiekon NHL:ssä tämä käytäntö oli peräisin mustavalkoisista TV-lähetyksistä, jolloin ei riittänyt, että pelipaidat olivat eri värisiä, vaan toisen joukkueen pelipaidan piti olla tumma ja toisen vaalea. Lisäksi pelikentällä liikkuvilla tuomareilla on pelaavista joukkueista erottuva pelipaita.


title: Pelipaita

text: Pelipaita on yleensä kankainen, mutta kankaan laatu vaihtelee eri lajien välillä paljonkin. 1970-luvun alkuun saakka pelipaidat olivat yleensä puuvillasta. Sittemmin yleistyi polyamidi ja nykyään pelipaidat ovat polyesteristä tai mikrokuituisia. Joissakin lajeissa (esimerkiksi amerikkalainen jalkapallo) säännöt määräävät myös paidan materiaalista. NFL:ssä käytettiin vielä 1980-luvulla ”repeäviä paitoja”, jotka kirjaimellisesti repesivät, jos niihin tartuttiin kontaktitilanteessa. Sittemmin liiga on määritellyt tarkasti pelipaidoissa käytettävät materiaalit, jotta paidat kestäisivät kovankin repimisen. Samoin rugby-paidat ovat perinteisesti olleet erityisen vahvaa kangasta. Pelipaita saattaa olla hihaton, lyhythihainen tai täydellä hihalla. Tätä variaatiota esiintyy jopa saman joukkueen eri pelaajien välillä.


title: Pelipaita

text: Pelipaidoissa on usein sponsoreiden mainoksia, joskin muutamat liigat ovat kieltäneet tämän kokonaan. Englantilaisten jalkapallojoukkueiden paitoihin sponsoreiden logot ilmestyivät 1970-luvulla. Lisäksi pelipaitojen värityksessä ja kuvioinnissa saattaa olla samankin joukkueen sisällä runsastakin variaatiota markkinointi- ja myynninedistämistarkoituksessa. Esimerkiksi kokonaiskilpailun tai tietyn tilaston johtajalla saattaa olla erivärinen tai poikkeavalla tavalla kuvioitu pelipaita. Myös tuomareiden toimintaa saatetaan helpottaa määräämällä jollekin erityiselle pelaajalle (esimerkiksi maalivahdille) muusta joukkueesta poikkeava pelipaita.


title: Pelipaita

text: Pelipaidat ovat tärkeä ”fanituote” ja niiden myynti muodostaa suosituimmissa lajeissa merkittävän osan joukkueiden oheismyyntituloista. Fanituotteen aseman ja visuaalisen näyttävyytensä vuoksi erilaiset pelipaidat ovat suosittuja pukeutumisessa pelikenttien ulkopuolellakin ja ovat osa muotia. Englannissa pelipaitojen alkuperäisinä ostajina olivat teini-ikäiset pojat. 1990-luvulla jalkapallon pelipaidoista tuli aggressiivisesti markkinoituja muotivaatteita.


title: Pelipaita

text: Nykyään englantilaiset jalkapallojoukkueet vaihtavat myynnin kasvattamiseksi pelipaitojen ulkoasuja parin vuoden välein ja perinteisten koti- ja vieraspaitojen lisäksi pelataan välillä myös kolmannella ja neljännellä pelipaidalla. Tavallisesti esimerkiksi kotipaidan ulkonäkö vaihtuu kahden vuoden välein, koska tavoitteena on ainakin yhden uuden pelipaidan saaminen markkinoille vuosittain. Uuden pelipaidan elinkaaren myynnistä 81 prosenttia tapahtuu ensimmäisen kauden alussa (elokuusta joulukuuhun), 9 prosenttia loppukauden aikana ja 10 prosenttia seuraavien kausien aikana. Sponsorin vaihtuessa paidat voivat uusiutua huomattavasti nopeamminkin. Esimerkiksi vuonna 2000 Manchester United uusi kaikki viisi pelipaitaansa, kun se solmi uuden sponsorisopimuksen Vodafonen kanssa. Vuonna 2002 Yhdistyneessä Kuningaskunnassa pelipaitoja myytiin yhteensä 250 miljoonalla punnalla. Samoin maajoukkuepaitojen myynti on tärkeä tulonlähde kansallisille jalkapalloliitoille.


title: Vapaus (lehti)

text: Vapaus-nimisiä lehtiä on useita:


title: Wolf Hoffmann

text: Wolf Hoffmann (s. 10. joulukuuta 1959 Mainz, Länsi-Saksa) on saksalainen muusikko, joka tunnetaan pääasiassa heavy metal -yhtye Acceptin kitaristina. Hoffmann on ainoana jäsenenä soittanut kaikilla Acceptin albumeilla, minkä lisäksi hän on säveltänyt suuren osan yhtyeen kappaleista yhdessä basisti Peter Baltesin kanssa. Hän on tehnyt myös kaksi soololevyä, joilla on rock- ja metalliversioita klassisen musiikin tunnetuista teoksista.


title: Wolf Hoffmann

text: Länsi-Saksan Mainzissa syntynyt Wolf Hoffmann muutti kuusivuotiaana perheensä kanssa Wuppertalin kaupunkiin. Hänen isänsä oli kemian professori ja äitinsä kotirouva. Vanhemmat toivoivat poikansa menevän yliopistoon ja suuntautuvan akateemiselle uralle. Hoffmann kuitenkin kiinnostui kitaransoitosta ja sai vanhemmiltaan ensimmäisen akustisen kitaransa lupaamalla käydä soittotunneilla. Hoffmann kävi soittotunneilla lopulta vain vuoden ajan, koska ei innostunut akustisen kitaran soittamisesta. Into soittamiseen palasi hänen saatuaan ensimmäisen sähkökitaransa.


title: Wolf Hoffmann

text: Yläasteella opiskellessaan Hoffmann soitti kitaraa kavereidensa kanssa päivittäin. Soittaminen oli enimmäkseen hauskanpitoa, ja kokoonpanot kestivät usein vain muutamien harjoitusten ajan. Vuoden 1975 loppupuolella Hoffmann kuuli paikallisessa musiikkikaupassa, että Accept-niminen yhtye etsii uutta kitaristia. Yhtye harjoitteli läheisessä Solingenin kaupungissa vain 15 minuutin ajomatkan päässä Wuppertalista. Hoffmannista tuli Acceptin kitaristi muutamaa viikkoa ennen 17-vuotissyntymäpäiväänsä.


title: Wolf Hoffmann

text: Wolf Hoffmann ja Gaby Hauke alkoivat seurustella hieman sen jälkeen, kun Haukesta oli tullut Acceptin manageri vuonna 1981. Pariskunta piti suhteen vuosia salassa jopa yhtyeen muilta jäseniltä, koska halusivat varmistaa, ettei suhde vaikuta yhtyeen toimintaan. Managerina Hauke panosti paljon siihen, että kaikki yhtyeen jäsenet saivat tasapuolisen kohtelun. Wolf Hoffmann ja Gaby Hauke menivät naimisiin vuonna 1989.


title: Wolf Hoffmann

text: Hoffmannit jäivät asumaan Yhdysvaltoihin 1980-luvulla, kun Accept oli siellä kiertueilla. Pariskunta asui aluksi Vermontissa, mutta muutti myöhemmin Nashvilleen.


title: Wolf Hoffmann

text: Accept ei ollut samanlainen yhtye kuin satunnaiset kaveriporukoiden kokoonpanot, joissa Hoffmann oli aiemmin soittanut. Yhtyeen jäsenet suhtautuivat harjoitteluun vakavasti, ja he myös keikkailivat paikallisesti. Basisti Peter Baltesin liittyttyä yhtyeeseen puoli vuotta Hoffmannin jälkeen he alkoivat säveltää yhdessä uusia kappaleita yhtyeelle. Heidän yhteistyönsä jatkui yli 40 vuotta, ja sen tuloksena on syntynyt suuri osa Acceptin kappaleista. Myös rumpali Stefan Kaufmann sävelsi aktiivisesti kappaleita 1980-luvulla.


title: Wolf Hoffmann

text: Hoffmann on sanonut, että säveltäminen tapahtui tavallisesti nopeasti ja riffit syntyivät helposti, mutta varsinainen kappaleiden toteutus oli usein pitkä ja kivulias prosessi. Hoffmann on soittanut valtaosan Acceptin studioalbumien kitaraosuuksista, vaikka levyille tekijöiksi on tyypillisesti merkitty koko yhtye. Acceptissa tekijänoikeudet on jaettu kaikkien yhtyeen jäsenten kanssa riippumatta siitä, ovatko kaikki jäsenet osallistuneet levyn tekemiseen.


title: Wolf Hoffmann

text: Hoffmann on julkaissut Acceptin kanssa 15 studioalbumia. Ensimmäinen albumi "Accept" julkaistiin vuonna 1979. Yhtye julkaisi 1980-luvulla seitsemän albumia: "I’m a Rebel", "Breaker", "Restless and Wild", "Balls to the Wall", "Metal Heart", "Russian Roulette" ja "Eat the Heat". Vuonna 1989 yhtye hajosi, mutta vuonna 1992 se palasi albumilla "Objection Overruled". Accept teki vielä albumit "Death Row" ja "Predator" ennen kuin se hajosi uudelleen vuonna 1997.


title: Wolf Hoffmann

text: Accept teki paluun Hoffmannin kanssa vuonna 2009. Sen jälkeen yhtye on julkaissut albumit "Blood of the Nations", "Stalingrad", "Blind Rage" ja "The Rise of Chaos".


title: Wolf Hoffmann

text: Hoffmann julkaisi vuonna 1997 albumin "Classical", jossa on rockversioita klassisen musiikin teoksista. Hoffmannin toinen sooloalbumi "Headbangers Symphony" julkaistiin heinäkuussa 2016. Ensimmäisellä levyllä Hoffmann pelkisti musiikin pääasiassa pelkästään kitaralla soitettavaksi, kun taas toiselle levylle hän otti mukaan orkesterin. Molemmilla levyillä on kuitenkin sama perusajatus: niillä on tunnettuja klassisia sävellyksiä, joista Hoffmann on tehnyt omat rock/metallisovitukset.


title: Wolf Hoffmann

text: Hoffmann sävelsi kappaleen ja soitti kitaraa Skid Row’n laulajan Sebastian Bachin sooloalbumilla "Bring ’Em Bach Alive!". Tuottaja Michael Wagener työskenteli Hoffmannien tilalla Tennesseessä sijaitsevalla studiolla. Sebastian Bach tuli vuonna 1999 äänittämään sinne levyään ja Wagner ehdotti Hoffmannille, että tämä kirjoittaisi kappaleen Bachille. Parin päivän kuluttua kappale ”Rock’N’Roll” oli valmis. Kuusi vuotta myöhemmin Hoffmann soitti vierailevana kitaristina Sebastian Bachin konsertissa New Yorkin Mid-Hudson Civic Centerissä.


title: Wolf Hoffmann

text: Michael Wagner houkutteli Hoffmannin mukaan vuonna 2000 julkaistulle japanilaiselle Randy Rhoads -tribuuttialbumille. Kyseisellä "Randy Rhoads Tributella" Hoffmann soittaa Sebastian Bachin kanssa Ozzy Osbournen kappaleen ”I Don’t Know” ja Joe Lynn Turnerin kanssa kappaleen ”Diary of a Madman”. Lisäksi Hoffmann on soittanut Skew Siskinin albumin "Peace Breaker" kappaleessa ”Who The Hell Are You” ja Vengeancen albumin "Back in the Ring" kappaleessa ”Mind Over Matter”. Vuonna 2016 Hoffmann soitti kitaraosuudet Devin Townsendin versioissa Acceptin ”Fast As A Shark” -kappaleesta, joka julkaistiin "Metal Hammer" -lehden 30-vuotisjuhlan kunniaksi tehdyllä levyllä.


title: Wolf Hoffmann

text: Hoffmann aloitti valokuvaamisen 1980-luvulla, kun hän dokumentoi Acceptin matkoja ympäri maailmaa. Kun Accept hajosi vuonna 1996, Hoffmann ryhtyi ammattivalokuvaajaksi ja jatkoi työtään vielä joitakin vuosia Acceptin paluun jälkeen 2010-luvulla. Hoffmann kertoi vuonna 2016 tehdyssä haastattelussa siirtymisestään valokuvaukseen: ”Kuten muistat, 1990-luku oli karmeaa aikaa meidän genreillemme ja monille yhtyeille. Olimme kaikki kyllästyneitä, ja ajattelin: ’Okei, heavy metalin aika on nyt ohi. Kukaan ei halua kuulla sitä enää. Ehkä on aika tehdä jotain muuta elämässä’. Siksi päätin keskittyä toiseen rakkauteeni ja intohimooni, joka on valokuvaus.”


title: Wolf Hoffmann

text: Ammattivalokuvaajana hän otti kuvia mainostoimistoille, vakuutusyhtiöille ja muille isoille yrityksille. Hoffmann on kuvannut valokuvat kirjoihin "Les Paul in His Own Words" ja "Me and My Guitars Chet Atkins". Acceptille hän on valokuvannut "Objection Overruled"- ja "Blood of the Nations" -levyjen kansikuvat.


title: Wolf Hoffmann

text: Hoffmannin soitossa on vahva dynamiikka, jossa hän luo soittoon kontrasteja hitaasta nopeaan ja pehmeästä kovaan. Raskaita, matalilla kielillä soitettuja riffejä soitettaessa hän lisää usein riffin toiseen osaan soinnun, jossa vain korkeat sävelet B ja E (joskus G, B, E) soivat. Riffin läpi soivat korkeat sävelet luovat dynaamisen kontrastin, mistä on muodostunut eräs Hoffmannin tavaramerkeistä. Lisäksi yhtenä tavaramerkkinä on pidetty sitä, että toisin kuin monet kitaristit, Hoffmann ymmärtää milloin kappaleessa on parempi pitää tauko soittamisen sijaan.


title: Wolf Hoffmann

text: Hoffmannin vahvuutena on pidetty hänen melodisia riffejään ja kappaleiden rakenteita. Kappaleissa hän rakentaa melodisia teemoja sekä luo ja vapauttaa jännitystä vuoron perään. Usein hän ensin esittelee melodian ja palaa siihen myöhemmin. Myös sooloissa asenne, tunnelma ja melodisuus ovat keskeisiä tekijöitä. Soiton sävy (”tone”) on puhdas metallisävy ilman rock- tai blues-vivahteita.


title: Wolf Hoffmann

text: Hoffmannin soittotyyliin ovat vaikuttaneet muun muassa Rory Gallagher, Mark Farner ja Queenin kitaristi Brian May. Hän itse arvioi myöhemmin, että hänen soittoonsa eniten vaikuttaneet kitaristit ovat Ritchie Blackmore ja Angus Young sekä Judas Priestin kitaristit Glenn Tipton ja K. K. Downing. Saksalaisista kitaristeista hän arvostaa etenkin Uli Jon Rothia.


title: Wolf Hoffmann

text: Hoffmann on saanut tärkeitä vaikutteita länsimaisestä taidemusiikista. Hän on kertonut pitävänsä klassisesta musiikista ja haluavansa yhdistää sitä metallimusiikkiin. Hän ihastui klassiseen musiikkiin jo 20-vuotiaana, ja se on ollut kiinteä osa hänen elämäänsä 1980-luvun alusta saakka. Ensimmäiset säveltäjät, joihin hän kiinnitti huomionsa, olivat Pjotr Tšaikovski ja Edvard Grieg. Eräitä hänen suosikkiteoksiaan, joista hän on tehnyt omia sovituksia, ovat Tšaikovskin "Joutsenlampi" ja "Pähkinänsärkijä" sekä Edvard Griegin "Peer Gynt" -sarja.


title: Wolf Hoffmann

text: Hoffmann on tehnyt soololevyillään versioita Bedrich Smetanan, Maurice Ravelin, Edward Elgarin, Ludwig van Beethovenin, Modest Musorgskin, Georges Bizet’n, Antonio Vivaldiin, Tomaso Albinoniin, Wolfgang Amadeus Mozartin, Giacomo Puccinin, Jules Massenet’n ja Johann Sebastian Bachin sävellyksistä.


title: Wolf Hoffmann

text: Hoffmann on lisännyt myös Acceptin musiikkiin otteita klassisesta musiikista. Kappaleessa ”Metal Heart” on vaikutteita Beethovenilta ja Tšaikovskilta ja kappaleessa ”Sodom & Gomorrah” on Aram Hatšaturjanin melodia. Myös konserttien soolo-osuuksissa hän on usein soittanut otteita klassisen musiikin kappaleista.


title: Wolf Hoffmann

text: Hoffmanin pääasiallinen studiossa käyttämä kitara on ollut Fender Stratocaster, ja lisäksi hän on käyttänyt Gibson ES-335- ja Hamer Duo Tone Sunburst -kitaroita. Keikoilla hän on suosinut V-mallisia kitaroita. Alkuaikoina hän käytti Gibson Flying V -kitaraa. Myöhemmin hänellä oli ensin Hamerin Flying V -nimikkokitara ja vuodesta 2013 lähtien Framus WH -kitaroita, joilla hän on soittanut konserttien lisäksi myös studiossa.


title: Wolf Hoffmann

text: Hoffmann käytti pitkään Marshall-, Randall- ja EVH-vahvistimia sekä Wizard-vahvistinta, kunnes siirtyi 2010-luvulla Kemper-vahvistimiin. Niitä Hoffmann on siitä lähtien käyttänyt sekä levyillä että konserteissa.


title: Merkki (hevonen)

text: Merkit ovat hevosyksilön erityisiä tuntomerkkejä. Ne ovat yleensä valkeita alueita hevosen päässä ja jaloissa, mutta merkit voivat olla myös tummia alueita tai muunlaisia pysyviä yksityiskohtia hevosen ulkonäössä. Ennen luotettavampien tunnistusmenetelmien (tatuoinnit, tunnistussirut) kehittymistä merkit olivat hevosenomistajille tärkeitä varsinkin silloin, kun alueen hevoset olivat enemmän tai vähemmän samanvärisiä, esimerkiksi mustia, ruunikoita, rautiaita tai kimoja. Merkkien avulla oma hevonen erottui isommasta joukosta vaikkapa laitumella ja se saatettiin myös osoittaa omaksi, jos hevonen oli esimerkiksi karannut tai varastettu.


title: Merkki (hevonen)

text: Pienehköt valkoiset merkit, jotka sijoittuvat tavallisesti hevosen jalkoihin (sukat) tai enemmän tai vähemmän symmetrisesti hevosen otsalta turvalle kulkevalle keskilinjalle, ovat hevosilla hyvin tavallisia. Valkoisten merkkien alueelta hevosen iho on aina vaaleanpunaista ja pigmentitöntä. Tällaisten merkkien arvellaan johtuvat joko siitä, että väriä tuottavat solut eli melanosyytit eivät alkionkehityksen aikana yksinkertaisesti ennätä vaeltaa hermostopienasta aivan alkion kauimmaisiin ääriosiin eli raajojen kärkiin tai otsalle ja nenäpiille, tai jonkin kirjavuusgeenin vaikutuksesta. Jos valkoisia alueita esiintyy hevosen rungossa, hevosta kutsutaan kirjavaksi, mutta myös merkeiksi kutsutut valkoiset alueet päässä ja jaloissa voivat olla jonkin kirjavuusgeenin (lähinnä sabino, tobiano tai splashed white) aiheuttamia.


title: Merkki (hevonen)

text: Hevosella voi olla valkoista karvaa myös arpialueilla, joilla iho ei paranemisen jälkeen enää tuota karvaan pigmenttiä. Valkoiset arvet ovat tavallisimpia sä'än ja selän alueella, missä huonosti sopivat (tai paikalleen asetetut) tai rikkinäiset valjaat tai satula helposti hankaavat hevoselle lyöttymiä, mutta niitä voi olla myös esimerkiksi hevosten keskinäisen nahistelun tai tapaturmien jäljiltä muuallakin rungossa, kaulalla tai jaloissa. Myös mahdolliset polttomerkit kasvattavat valkoista karvaa, tällöin selkeänä merkintäkuviona esimerkiksi kaulalla tai takareidessä. Arpialueiden iho ei kuitenkaan ole vaaleanpunaista. Ihon värin perusteella valkoiset merkit voidaan määrittää myös kokonaan valkoisilta kimoilta; vaaleanpunaiset ihoalueet tulevat näkyviin esimerkiksi ajamalla karvaa lyhyeksi tai yksinkertaisesti kastelemalla hevonen, jolloin tumma tai vaaleanpunainen nahka kuultaa valkean karvan alta.Hevosella voi olla yhdestä neljään sukkaa, joista jokainen voi olla erikorkuinen. Vierekkäisten jalkojen sukissa tai sukattomuudessa ei välttämättä ole minkäänlaista symmetriaa. Sukat alkavat yleensä heti kavionrajasta ja jatkuvat valkeina ylärajaansa saakka. Yläraja voi olla tasainen tai rikkonainen ja epäsäännöllinen, ja sukka voi jostakin kohden kurkotella "kielekkeenä" hyvinkin paljon korkeammalle. Sukassa voi myös olla tummia täpliä, jotka vastaavat hevosen jalkojen pohjaväriä.Tummat merkit voivat olla lähes tai täysin mustia tai vain karvan pohjaväriä tummempaa sävyä. Sävyero ei välttämättä ole huomattava, eikä näiden merkkien raja yleensä ole terävä. Moniin hevosväreihin (esimerkiksi ruunikko ja hallakkovärit) kuuluu hevosen jalkojen, korvien ja kuonon tai koko pään muuta karvaa selvästi tummempi sävy tai jopa mustuus, mistä ei hevosen väriä kuvattaessa välttämättä mainita erikseen. Siima, risti ja seeprajuovat tunnetaan myös niin kutsuttuina "alkukantaisina merkkeinä", joista ainakin siima kuuluu hallakkoväreihin aina, mutta joita esiintyy myös muiden värien yhteydessä. Alkukantaisuus viittaa tässä yhteydessä siihen, että hallakkoa pidetään hevoslajin alkuperäisenä värityksenä.


title: Jermu Pisto

text: Jermu Pisto (s. 20. huhtikuuta 1975 Kuopio) on suomalainen entinen jääkiekkopuolustaja. Hän pelasi yhteensä 414 ottelua jääkiekon SM-liigassa tehopistein 14+36.


title: Jermu Pisto

text: Pisto pelasi ensimmäiset SM-liigapelinsä kaudella 1993–1994 kasvattajaseurassaan KalPassa. Tulokakaudellaan 1993–1994 hän pelasi myös lainalla 1. divisioonaa Forssan Palloseurassa ja Kalajoen Junkkareissa. Pisto pelasi KalPassa kauden 1998–1999 loppuun, jolloin KalPa putosi SM-liigasta. Hän oli kaudella 1997–1998 KalPan kapteeni. Kaudet 1999–2002 Pisto pelasi Espoo Bluesissa ja kaudet 2002–2004 Lahden Pelicansissa.


title: Jermu Pisto

text: Pisto palasi KalPaan kaudeksi 2004–2005. KalPa voitti Mestiksen mestaruuden kauden päätteeksi ja nousi takaisin SM-liigaan. Pisto päätti 13 kauden pituisen SM-liigauransa keväällä 2007.


title: Stefan Kaufmann

text:
Stefan Kaufmann (s. 4. elokuuta 1960 Solingen, Länsi-Saksa) on saksalainen rumpali ja kitaristi. Hän soitti rumpuja Acceptissa levyn "Death Row" (1994) nauhoittamiseen saakka ja oli U.D.O.n kitaristina vuodesta 1996 vuoteen 2012 asti.
Kaufmannista tuli 17-vuotiaana Acceptin roudari, ja hän pääsi seuraamaan yhtyeen ensimmäisen levyn äänityksiä. Frank Friedrichin jätettyä yhtyeen nauhoitusten jälkeen, Kaufmannia pyydettiin yhtyeen rumpaliksi. Hän ei soittanut ensimmäisellä levyllä mutta hän on mukana levyn takakanteen otetuissa kuvissa.


title: Stefan Kaufmann

text: Kaufmann joutui keskeyttämään rumpujen soittamisen Eat the Heat -kiertueen aikana selkäkipujen vuoksi. Yhtye jäi pian tämän jälkeen tauolle mutta Kaufmann palasi rumpaliksi 1993. Hänen selkävaivansa palasivat Death Rown nauhoitusten aikana, ja hän joutui lopettamaan rumpujen soittamisen. Hän teki Acceptin kanssa yhteensä yhdeksän studiolevyä.


title: Stefan Kaufmann

text: Kaufmann on tuottanut Acceptille livealbumit "Staying a Life" ja "All Areas – Worldwide" ja oli huomattavassa osassa yhtyeen kappaleiden säveltämisessä.


title: Stefan Kaufmann

text: Kaufmann vaikutti Acceptin entisen laulajan Udo Dirkschneiderin U.D.O.-yhtyeeseen taustaryhmässä vahvasti jo yhtyeen kolmannesta, Faceless World levystä asti. Hänestä tuli U.D.O.n kitaristi vuonna 1996 ja soittaa viidenneltä Solid-levyltä lähtien kitaraa aina "Rev-Raptor -levylle asti". Kauffmann oli soittanut kitaraa kahdeksanvuotiaasta saakka, joten siirtyminen kitaristiksi oli hänelle helppo ratkaisu sen jälkeen kun selkäkivut estivät rumpujen soittamisen. Hän oli on levyillä merkittävässä osassa sävellyksissä sekä tuotti ja äänitti useita levyjä. Kaufmann kertoi pitävänsä molemmista työnsä osa-alueista, soittamisesta ja tuottamisesta.


title: Stefan Kaufmann

text: 13. syyskuuta 2012 U.D.O. ilmoitti, että Kaufmann eroaa yhtyeestä terveydellisistä syistä. Hän on tuottanut tai yhteistuottanut kaikki U.D.O.-albumit vuodesta 1990 nykypäivään asti. Kaufmann palasi vielä tilapäisesti Udon kokoonpanoon kesällä 2018. Konsertit olivat osa ""Dirkschneider"" -kiertuetta, jolla Udo soitti Acceptin vanhoja kappaleita.


title: Monika Michalik

text: Monika Ewa Michalik (o.s. Rogień, s. 2. toukokuuta 1980 Międzyrzecz) on puolalainen naispainija ja Euroopan mestari.


title: Monika Michalik

text: Michalik on voittanut urallaan kaksi MM-pronssia ja yhdeksän EM-mitalia. EM-mitaleista neljä on kultaisia: mestaruudet ovat tulleet Riiasta 2003, Varnasta 2005, Vilnasta 2009 ja Novi Sadista 2017. Pekingin kesäolympialaisissa 2008 Michalik sijoittui 63 kilogramman painoluokassa kahdeksanneksi ja Lontoossa 2012 viidenneksi. Rio de Janeirossa 2016 hän saavutti olympiapronssia.


title: Verkkovuorovaikutus

text: Verkkovuorovaikutus on tietoverkon välityksellä kahden tai useamman ihmisen välillä tapahtuvaa, usein tekstipohjaista, vuorovaikutusta.


title: Verkkovuorovaikutus

text: Verkkovuorovaikutuksesta puhuttaessa voidaan viitata samanaikaiseen eli synkroniseen tai eriaikaiseen eli asynkroniseen henkilöiden väliseen vuorovaikutukseen.


title: Verkkovuorovaikutus

text: Synkroninen vuorovaikutus on useimmiten chatti-pohjaista, jossa osallistujat ovat samaan aikaan verkossa. Asynkroninen vuorovaikutus voi tapahtua erilaisten verkkopohjaisten keskustelufoorumien välityksellä, jolloin osallistujat voivat osallistua keskusteluihin eri aikana.


title: Verkkovuorovaikutus

text: Verkkovuorovaikutusta voidaan käyttää muun muassa erilaisissa verkko-oppimisympäristöissä.


title: Verkkovuorovaikutus

text: Järvelä, Häkkinen, Lehtinen: Oppimisen teoria ja teknologian opetuskäyttö. WSOY, 2006.


title: Jörg Fischer

text: Jörg Fischer on saksalainen kitaristi, joka on tunnettu työstään Acceptissa. Hän julkaisi myös albumin nimeltä Something Wicked Comes bändin kanssa, joka tunnettiin Billionaire Boys' Clubina.


title: G-funk

text: G-funk eli gangsta-funk on hip hop -musiikin alalaji, joka polveutui Yhdysvaltain länsirannikon gangsta rap -musiikista 1990-luvun alussa. G-funkissa yhdistyvät rapmusiikille tyypilliset sanoitukset sekä funkmusiikin rytmit ja biitit. G-funkissa käytetään melodisia syntetisaattoreita, matalaa bassoa, hidasta hypnoottista groovea, naistaustalaulajia ja "West Coast Whistleksi" kutsuttua kimeää "liukuvaa" ääntä. Sanoitukset koostuvat usein seksistä, huumeista, väkivallasta ja naisista.


title: G-funk

text: G-funkia ei edusta Snoop Doggin, Warren G:n sekä Nate Doggin perustaman 213-yhtyeen lisäksi monikaan kuuluisa artisti tai yhtye, mutta useammat albumit saattavat sisältää muutamia tai yksittäisiä niin sanottuja G-funk-tyylisiä kappaleita tai albumeita.


title: Taylor Horn

text: Taylor Ashley Horn (s. 12. lokakuuta 1992 Kalifornia, Yhdysvallat) on yhdysvaltalainen laulaja-lauluntekijä. Hän on julkaissut kaksi albumia, "taylor-made" (2002) ja "Changes" (2006).


title: Breaker

text: Breaker on Accept-yhtyeen kolmas studioalbumi, joka julkaistiin vuonna 1981.


title: Hyponatremia

text: Hyponatremia on tila, jossa veren natriumpitoisuus on liian alhaisella tasolla. Lievän hyponatremian oireita ovat ruokahaluttomuus, väsymys, pahoinvointi ja vatsakivut. Vaikea hyponatremia voi aiheuttaa neurologisia oireita, kuten sekavuutta, hallusinaatioita ja inkontinenssia, kouristelua ja tajunnan tason laskua.


title: Hyponatremia

text:
Hyponatremian taustalla saattaa olla liiallinen antidiureettisen hormonin eritys, jonka voi aiheuttaa muun muassa pneumonia eli keuhkokuume, kasvaimet tai jotkut lääkkeet.
Lievän hyponatremian yleisin syy on nesteenpoistolääkitys (diureetit). Myös masennuslääkkeet, antipsykoottiset lääkkeet sekä epilepsialääkkeet (karbamatsepiini) ja okskarbatsepiini voivat olla hyponatremian syynä. Lisäksi eräät krooniset sairaudet kuten sydämen vajaatoiminta, maksakirroosi sekä erilaisiin munuaistauteihin liittyvä nefroottinen oireyhtymä voivat altistaa hyponatremialle. Myös runsas ripuli ja oksentelu saattavat johtaa natriumin liialliseen menetykseen. Syynä voi olla myös poikkeuksellisen runsas ja äkillinen vedenjuonti varsinkin hyponatremialle altistavan sairauden yhteydessä (vesimyrkytys). Hyponatremia ei siis johdu suolan saannin puutteesta vaan suomalaiset saavat päinvastoin liikaa ruokasuolaa eli natriumkloridia ravinnosta.


title: Staying a Life

text: Staying a life on Acceptin kymmenes albumi, mutta vasta toinen live-albumi. Albumi on levytetty Japanissa vuonna 1985.


title: Staying a Life

text: CD 1


title: Staying a Life

text: CD 2


title: VMRO-DPMNE

text: Vnatrešna makedonska revolucionerna organizacija – Demokratska partija za makedonsko nacionalno edinstvo (, ) eli VMRO-DPMNE on Makedonian tasavallassa toimiva keskustaoikeistolainen, kristillisdemokraattinen puolue.


title: VMRO-DPMNE

text: Puolueen nimi tulee 1800-luvun Osmanien valtakunnassa toimineelta Sisäiseltä makedonialaiselta vallankumoukselliselta järjestöltä eli VMRO:lta, jonka perintöä puolue katsoo vaalivansa.


title: VMRO-DPMNE

text: VMRO-DPMNE perustettiin 17. kesäkuuta 1990 Skopjessa. Ensimmäisissä monipuoluevaaleissa 1990 se nousi suurimmaksi puolueeksi. Puolue ei kuitenkaan noussut tuolloin hallitukseen, koska sen olisi pitänyt liittoutua etnisten albaanien puolueen kanssa, mitä se ei halunnut tehdä nationalistisen taustansa vuoksi. VMRO-DPMNE nousi hallitukseen vasta vuoden 1998 vaalien jälkeen, jolloin Ljubčo Georgievski valittiin pääministeriksi. VMRO-DPMNE:n ehdokas Boris Trajkovski valittiin myös presidentiksi 1999.


title: VMRO-DPMNE

text: VMRO-DPMNE kärsi vaalitappion vuoden 2002 vaaleissa, mutta nousi jälleen hallitukseen vuoden 2006 vaalien jälkeen, pääministerinä Nikola Gruevski.


title: VMRO-DPMNE

text: Kesän 2011 vaaleissa puolue menetti asemiaan, mutta pysyi suurimpana. Se sai 56 paikkaa 120-paikkaisesta parlamentista.


title: Objection Overruled

text: Objection Overruled on Acceptin yhdeksäs studioalbumi, joka julkaistiin vuonna 1993. Albumi oli ensimmäinen Udo Dirkschneiderin kanssa nauhoitettu studioalbumi vuonna 1986 julkaistun Russian Roulette -albumin jälkeen.


title: Death Row (albumi)

text: Death Row on Accept-yhtyeen kymmenes studioalbumi, joka julkaistiin vuonna 1994.


title: Kaizoku-Ban

text: Kaizoku-Ban on saksalaisen heavy metal -yhtye Acceptin seitsemäs albumi ja ensimmäinen live-albumi, joka julkaistiin vuonna 1985. Vuonna 1992 se julkaistiin uudelleen nimellä Live in Japan.


title: MK 2 -kranaatti

text: MK 2 -kranaatti (joskus myös "Mk II") oli Yhdysvaltain kehittämä kevyt käsikranaatti. Yhdysvallat käytti kranaattia muun muassa toisessa maailmansodassa ja myöhemmin Vietnamin sodassa. Sen tappavin ominaisuus on metallisirpaleiden leviäminen räjähdyksen aikana.


title: MK 2 -kranaatti

text: MK 2 -käsikranaatti on tavallinen varmistussokalla ja kahvalla (lusikka) varustettu kranaatti. Sen aikapanoksen viive on 3,5 sekuntia, jonka jälkeen räjähdysaine TNT räjähtää. Tämän seurauksena kranaatin uritettu valurautarunko hajoaa sadoiksi eri suuntiin lentäviksi sirpaleiksi.


title: All Areas – Worldwide

text: All Areas – Worldwide on saksalaisen Accept-metalliyhtyeen neljästoista albumi ja kolmas livealbumi, joka on julkaistu vuonna 1997. Yhdysvaltojen ja Japanin painokset julkaistiin nimellä The Final Chapter.


title: All Areas – Worldwide

text: CD 1


title: All Areas – Worldwide

text: CD 2


title: Socijaldemokratski Sojuz na Makedonija

text: Socijaldemokratski Sojuz na Makedonija (, kirjaimellisesti "Sosiaalidemokraattinen liitto Makedoniassa", on keskustavasemmistolainen, sosiaalidemokraattinen puolue Makedonian tasavallassa.


title: Socijaldemokratski Sojuz na Makedonija

text: SDSM on Makedonian sosialistista tasavaltaa vuosina 1945–1990 hallinneen Makedonian kommunistien liiton (Сојуз на комунистите на Македонија) seuraaja. SDSM oli suurin puolue ja hallitusvastuussa 1992–1998 ja 2002–2006, pääministerinä molemmilla kerroilla Branko Crvenkovski, joka valittiin 2004 presidentiksi, jonka jälkeen häntä seurasivat Hari Kostov ja Vlado Bučkovski. Vuoden 2002 vaalien jälkeen puolue liittoutui liberaalidemokraattien ja albaanien BDI-puolueen kanssa.


title: Socijaldemokratski Sojuz na Makedonija

text: Tito Petkovski, joka oli puolueen presidenttiehdokkaana 1999, erosi puolueesta 2005 ja perusti Uuden sosiaalidemokraattisen liiton.


title: Socijaldemokratski Sojuz na Makedonija

text: Radmila Šekerinska johti puoluetta 2006–2008, jolloin hän erosi vaalitappion jälkeen. Väliaikaiseksi johtajaksi tuli Zoran Zaev, jonka kausi päättyi Crvenkovskin presidentinkauden loppuessa ja hänen palatessaan puolueen johtoon.


title: Yama

text: Yama (), myös Yamarāja (), Tiibetissä Shinje (), Kiinassa Yánluówáng () ja Japanissa Enma daiō (), on alun perin hindulainen kuoleman jumala. Hän esiintyy "Veda"-kirjoissa, joissa hänen sanotaan olleen kaikkein ensimmäisin kuollut mies. Hän varjelee etelää (kuolleiden ilmansuuntaa) ja siellä sijaitsevaa manalaa.


title: William Alexander Forbes

text: William Alexander Forbes (25. kesäkuuta 1855 – 14. tammikuuta 1883 Shonga) oli englantilainen eläintieteilijä.


title: William Alexander Forbes

text: Forbes opiskeli luonnontieteitä St John's Collegessa Cambridgessa. Vuonna 1879 hänet nimitettiin Lontoon eläintieteellisen seuran (Zoological Society of London) kantajan ("prosector") virkaan edellisen viranhaltijan Alfred Henry Garrodin kuoltua. 1880 Forbes matkusti tutkimaan Pernambucoon metsäluontoa Brasiliaan ja julkaisi retken tuloksista artikkelin "The Ibis"-lehdessä 1881.


title: William Alexander Forbes

text: Vuonna 1882 hän matkusti Länsi-Afrikkaan tutkimaan paikallista eläimistöä. Retki alkoi Nigerin suistosta. Forbes sairastui pian joulun jälkeen ja kuoli Shongassa.


title: William Alexander Forbes

text: 1878 Forbes valittiin Cambridgen luonnonhistoriallisen seuran (Cambridge Natural History Society) sihteeriksi. Hän toimitti kirjan Alfred Henry Garrodin tieteellisistä kirjoituksista tämän kuoleman jälkeen. Hän laati kaikkiaan 68 tieteellistä artikkelia, joista 43 käsitteli lintutiedettä.


title: William Alexander Forbes

text: Forbes nimesi linnuista tanimbarinkirjorastaan ("Zoothera machiki") ja tyrskykeijun suvun "Garrodia".. Hänen kunniakseen on nimetty ainakin ruskonaamatylli ("Charadrius forbesi") ja pikkumustaturpiaali ("Curaeus forbesi").


title: Esikunta- ja viestipataljoona

text: Esikunta- ja viestipataljoona on Suomen puolustusvoimissa pataljoona, johon on yhdistettynä prikaatin esikunta-, viesti-, tiedustelu- ja huoltokomppaniat yhdeksi joukkoyksiköksi. Aikaisemmissa organisaatioissa, kuten jalkaväkiprikaatissa huoltokomppania ja viestikomppania olivat suoraan prikaatin alaisia muodostamatta keskenään joukkoyksikköä.


title: Esikunta- ja viestipataljoona

text: Esikunta- ja viestipataljoonan tehtävänä on vastata esikunnan tarvitsemista palveluista, johto- ja viestijärjestelmän edellyttämien viestikeskusten suunnittelusta, perustamisesta ja ylläpidosta, huollosta sekä esikunnan päätöksenteossaan tarvitseman tiedustelutiedon hankkimisesta.


title: Alueellinen uutislähetys

text: Alueellinen uutislähetys on Yle Uutisten tuottama alueellinen uutislähetys, jota esittää televisiossa Yle TV1 (aiemmin Yle TV2). Uutiset käsittelevät ainoastaan kyseisten alueiden asioita ja ne lähetetään Uuttamaata lukuun ottamatta nykyisin Tampereen Mediapoliksesta, vuoteen 2015 asti alueiden omista toimituksista. Uutislähetyksen lopussa on alueellinen säätiedotus. Alueelliset uutislähetykset aloitettiin 6. tammikuuta 2000 kolmella alueella, jotka olivat Lounais-Suomi, Keski-Suomi ja Pohjois-Suomi. Uudenmaan ja Hämeen alueuutiset lähetettiin ensimmäistä kertaa 31. maaliskuuta 2003. Itä-Suomen uutisten ensimmäinen lähetys oli 3. marraskuuta 2003, ja vuonna 2004 alueuutiset laajenivat lopuille alueille eli Kaakkois-Suomeen sekä Pohjanmaalle. Niillä alueilla, joilla ei vielä ollut omaa alueuutislähetystä vuosina 2000–2004, esitettiin kaikkien muiden alueiden lähetykset vuoropäivinä yksi kerrallaan.


title: Alueellinen uutislähetys

text: Ensimmäinen uutislähetys on pituudeltaan kolme minuuttia, ja se esitetään Yle TV1 -kanavalta kello 17.06. Toisen lähetyksen ensiesitys on arkisin kello 18.22, ja joka alueella näkyy tuolloin vain oma lähetys. Pitempi lähetys uusitaan koosteena seuraavana aamupäivänä (kooste tunnettiin aiemmin nimellä "Päivä Suomessa"), ja tuolloin taas kaikki lähetykset näkyvät koko maassa peräkkäin. Ulkomailla näkyvällä TV Finland -kanavalla esitetään ensilähetyksenä Uudenmaan uutiset, ja muut lähetykset tulevat uusintana kuten Suomessakin.


title: Alueellinen uutislähetys

text: YLE24-kanavan ollessa olemassa ensiesitys oli Yle TV2:lla ja YLE24:llä kello 17.50 (vain alueen oma lähetys), ja ne uusittiin kello 19.20 ja 21.10 välisenä aikana (kaikki lähetykset koko maassa). YLE24-kanavan lopettamisen jälkeen lähetykset uusittiin Yle TV2:ssa aamupäivällä kello 9.15–10.35.


title: Bill Bailey

text: Bill Bailey (oikealta nimeltään Mark Bailey, s. 13. tammikuuta 1965) on englantilainen koomikko, säveltäjä ja näyttelijä. Hän on näytellyt muun muassa elokuvassa "Hot Fuzz" ja sarjoissa "Avaruuden tuntua", "Skins – liekeissä" ja "Jonathan Creek – illuusioiden mestari", mutta hänen tunnetuin työnsä on toinen päärooleista komediasarjassa "Kirjava joukko". Elokuvasovituksessa "Linnunradan käsikirjasta liftareille" Bailey esiintyy valaan ääniroolissa.


title: Opetusteknologia

text: Opetusteknologia tarkoittaa opetuksessa hyödynnettäviä erilaisia tekniikan muotoja. Opetusteknologiaa voidaan käyttää muiden opetusmuotojen tukena tai opetus voi olla kokonaan opetusteknologiaan perustuvaa.


title: Opetusteknologia

text: Helsingin yliopistossa on opetusteknologiakeskus, jonka tehtävänä on edistää opetuksen ja oppimisen laatua opetusteknologian avulla.


title: Opetusteknologia

text: Keskuksen tehtävät:


title: Dean Guitars

text: Dean Guitars on yhdysvaltalainen kitaroita ja bassoja valmistava yritys. Dean Guitarsin perusti Dean B. Zelinsky vuonna 1976.


title: Dean Guitars

text: Artisteja jotka soittavat Dean Guitarsin kitaralla tai bassolla. Deanin kitarat on suunnattu heviartisteille.


title: Ruskonaamatylli

text: Ruskonaamatylli ("Charadrius forbesi") on afrikkalainen kurmitsojen heimoon kuuluva kahlaajalintu. Se on nimetty englantilaisen eläintieteilijän William Alexander Forbesin kunniaksi.


title: Ruskonaamatylli

text: Linnun pituus on noin 20 cm. Sen selkä on ruskea, vatsa valkoinen, rinnassa on kaksi mustaa poikkiraitaa, naama on harmaanruskea, päälaki musta ja silmän takana on valkoinen juova. Se on melko pitkäsiipinen ja -pyrstöinen. Sukupuolet ovat saman värisiä.


title: Ruskonaamatylli

text: Ruskonaamatylli elää Afrikassa Ghanasta itään Sudaniin ja etelään Angolaan ja Länsi-Sambiaan. Sen elinympäristön ala on 6,7 miljoonaa neliökilometriä.


title: Ruskonaamatylli

text: Lisääntymisaikana vetiset rannat ja luhdat. Muutto- ja talvehtimispaikoilla se viihtyy kuivilla lyhytkortisilla avomailla, kuten lento- ja golfkentillä.


title: Ruskonaamatylli

text: Ruskonaamatylli pesii sadekauden aikana. Pesä on kuoppa maassa.


title: Ruskonaamatylli

text: Ruskonaamatyllit syövät maassa eläviä hyönteisiä, matoja ja muita pieniä selkärangattomia.


title: HD 149026

text: HD 149026 on keltainen alijättiläistähti Herkuleen tähdistössä 257 valovuoden päässä Maasta. Siltä löydettiin vuonna 2005 eksoplaneetta, joka kiertää hyvin lähellä tähteä, minkä vuoksi sen lämpötila on noin 2 000 °C. Tämän vuoksi se tuottaa paljon lämpösäteilyä.


title: HD 149026

text: Tähden pintalämpötilan ja luminositeetin mittaustarkkuudesta riippuu planeetan säteen määrittämisen epätarkkuus.


title: Libby Smith

text: Elizabeth ”Libby” Smith on Cynthia Watrosin esittämä fiktiivinen hahmo televisiosarjassa "Lost". Hahmo esitellään ensin takaosan selviytyjänä toisen kauden jaksossa "Kaikki vihaavat Hugoa" yhdessä Bernardin kanssa. Libbyn viimeinen esiintyminen on jaksossa "Kysymysmerkki". Hahmon vastaanotto on ollut suurimmilta osilta positiivista, erityisesti hänen kuolemansa jälkeen.


title: Libby Smith

text: Libby on esiintynnyt kaiken kaikkiaan 21 jaksossa, joista 20 oli toisella tuotantokaudella ja yksi neljännellä kaudella. Toisen kauden lopussa Libby oli ainoa päähenkilö, jolla ei ole ollut keskeistä jaksoa, jossa olisi kerrottu hänen elämänsä yksityiskohdista, vaikka jakson "Dave" lopun takauma keskittyykin häneen. Libbyn piti palata kolmannella kaudella, mutta esiintyminen kuitenkin peruuttiin. Hänen ensimmäinen ilmestymisensä toisen kauden jälkeen oli neljännellä kaudella jaksossa "Tapaa Kevin Johnson.


title: Libby Smith

text:
Jaksossa "Toiset 48 päivää" Libby kertoo käyneensä Vermontissa, missä hän katkaisi jalkansa hiihto-onnettomuudessa. Hän kertoo myös käyneensä lääketieteellistä koulua vuoden verran, mutta lopetti opintonsa tullakseen kliiniseksi psykologiksi.
Jaksossa "Yhdessä elää, yksin kuolee" esitetään, että ennen joutumistaan saarelle Libby tapasi Desmondin kahvilassa. Libby kertoi olevansa kotoisin Newport Beachilta Kaliforniasta. Saadessaan tietää Desmondin aikovan osallistua purjehduskilpailuun, Libby lahjoittaa hänelle Elizabeth-nimisen purjeveneensä, jonka hänen kuollut miehensä David antoi aikoinaan hänelle. Hän oleskeli myös Santa Rosan mielisairaalassa, jossa myös Hurley oli hoidossa.


title: Libby Smith

text: Libby selviytyy lentokoneen peräosasta noin 21 muun ihmisen kanssa. Hän alkaa heti auttamaan loukkaantuneita lääketieteellisen menneisyytensä takia. Jotkut kuitenkin kuolevat muutamia päiviä myöhemmin. Pian Toiset hyökkäävät selviytyneiden leiriin ja sieppaavat kaikki selviytyjät, lukuun ottamatta Libbya sekä Ana Luciaa, Mr. Ekoa, Bernardia, Cindya, Nathania ja Goodwinia.


title: Libby Smith

text: Vainoharhaisuus alkaa vaivata Libbyä ja muita takaosan jäljellä olevia selviytyjiä. He uskovat Nathanin olevan yksi Toisista ja täten tappavat hänet. Takaosan selviytyneet löytävät . Löytämällään radiopuhelimella he saavat hetkellisen yhteyden Booneen. Ana Lucia tappaa Goodwinin tämän paljastuessa Toiseksi. Ryhmä pysyy Nuoli-asemalla kunnes he kohtaavat Jinin, Michaelin ja Sawyerin, joilta takaosan selviytyneet saavat tietää etuosan selviytyneistä.


title: Libby Smith

text: Libbyn ryhmä päättää lähteä etuosan selviytyneiden leiriin. Matkan aikana Cindy joutuu Toisten kaappaamaksi ja Ana Lucia ampuu vahingossa Shannonin. Libbyn liityttyä etuosan selviytyneiden joukkoon, hänelle ja Hurleylle kehkeytyy romanttinen suhde. Libby ystävystyy myös Clairen kanssa ja auttaa tätä muistamaan tapahtumia siitä, kun Claire oli Ethanin vankina. Libby auttaa myös Bernardia SOS-merkin rakentamisessa. Jaksossa "Dave" Libby auttaa Hurleyta selvittämään tämän ruoka-addiktion, mutta epäonnistuu kun ruokalähetyksen saapuessa. Libby löytää Hurleyn kallion reunalta, jolta Hurley aikoo hypätä alas. Libby yrittää estää häntä, mikä johtaa siihen, että Libby tunnustaa Hurleylle rakkautensa. Suhteen syventyessä Hurley päättää järjestää treffit.


title: Libby Smith

text: Jaksossa "Kaksi lähtöryyppyä" Libby hakee piknikiä varten huopia , kunnes hän huomaa Michaelin tappaneen Ana Lucian. Vahingossa Michael ampuu myös Libbyn. Jack yrittää pelastaa Libbyn, mutta epäonnistuu, joten hän päättää lievittää Libbyn kipuja heroiinilla. Libby yrittää kertoa ampujansa nimen, mutta kukaan ei saa selvää hänen kuiskauksestaan, ja pian hän kuolee Hurley vierellään. Libby haudataan Ana Lucian viereen. Kaksi viikkoa myöhemmin Hurley vierailee Libbyn haudalla, toteaa kaipaavansa tätä ja jättää kukan tämän haudalle.


title: Libby Smith

text: Jaksossa "Tapaa Kevin Johnson" Libby ilmestyy Michaelille sairaalassa sairaanhoitajana huopia mahallaan, joka kuvaa hänen asentoaan Michaelin ampuessa hänet. Näky osoittautuu kuitenkin uneksi. Libby seuraa Michaelia jopa Kahana-laivalle, missä hän yrittää saada Michaelia olematta painamatta nappia, jota Michael kuitenkin painaa. Oceanicin kuutosien lehdistötilaisuudessa kerrotaan, että Libby oli yksi kahdeksasta alkuperäisestä selviytyjästä, mutta kuoli ensimmäisellä viikolla. Viidennen kauden kolmannessa jaksossa Hurleylle ilmestynyt Ana Lucia kertoo Libbyn toivottaneen Hurleylle terveisensä.


title: Libby Smith

text: Vaihtoehtoisessa aikajanassa Libby on vapaaehtoispotilaana mielisairaalassa. Libby huomaa Hurleyn istuvan pöydässä ja menee tämän luo. Libby sanoo tuntevansa Hurleyn jostakin, mihin Hurley vastasi ettei hän muista tavanneensa häntä. Tohtori Brooks vie Libbyn takaisin sairaalaan lääkäriautolla. Hurley menee tapaamaan Libbyä mielisairaalaan ja kysyy, mistä Libby tuntee hänet. Libby kertoo nähneensä unia, jossa lentokone putoaa saarelle, ja että Hurley oli mukana lennolla. Hurley pyytää Libbyä treffeille, mihin Libby suostuu. Rannalla Libby suutelee Hurleyta, joka näkee välähdyksiä elämästään saarella. Kuultuaan tästä Libby helpottuu ja tajuaa, ettei hän ole hullu. Libby on läsnä kirkossa yhdessä Hurleyn ja muiden selviytyneiden kanssa, kun Christian avaa kirkon ovet. Kirkas valkoinen valo ympäröi selviytyneet siirtäen heidät eteenpäin.


title: Ewa Farna

text: Ewa Farna (s. 12. elokuuta 1993 Třinec, Tšekki) on puolalainen pop rock-laulaja.


title: Ewa Farna

text: Hän syntyi puolaisten vanhempien perheeseen Tsekin tasavallassa lähelä Třinecin kaupunkia ja hänellä oli kaksi sisarusta, veli Adam ja sisko Magdalena.


title: Ewa Farna

text: Hän on ollut aikaansaava esitystaitelija ja laulaja, vuodesta 2006 ja on nuorin kaupallisesti menestynyt tšekkiläinen laulaja. Hän on julkaissut seitsemän studioalbumia, jotka ovat "Měls mě vůbec rád" (2006), "Ticho" (2007), "Sam na Sam" (2007), Blíž ke hvězdám (2008), "Cicho" (2009), "Virtuální" (2009) ja EWAkuacja (2010).


title: Ewa Farna

text: Vuonna 2013 hän oli Tsekin ja Slovakian SuperStar kilvassa tuomarina.


title: Fortuna Düsseldorf

text: Fortuna Düsseldorf on saksalainen jalkapalloseura Düsseldorfista. Joukkueesta käytetään myös lyhennystä Fortuna tai F95. Seura on voittanut historiansa aikana Saksan mestaruuden kerran. Se pelaa kaudella 2018–2019 Saksan pääsarjassa Bundesliigassa, jonne se nousi keväällä 2018 pelattuaan viisi kautta 2. Bundesliigassa.


title: Fortuna Düsseldorf

text: Seuran historian katsotaan alkaneen vuonna 1895 perustetusta Turnverein Flingern 1895:sta. Vuonna 1908 perustetiin jalkapalloseura nimeltä Düsseldorfer Fußballklub Spielverein, joka vuonna 1913 yhdistyi Fußballklub Fortuna 1911:n kanssa muodostaen Düsseldorfer Fußballklub Fortuna 1911:n. Seura pelasi kaudella 1913–1914 ensimmäistä kertaa alueellisessa sarjassa. Düsseldorfer Fußballklub Fortuna 1911 voitti ensimmäistä kertaa Düsseldorfin mestaruuden kaudella 1917–1918. Vuonna 1919 TV Flingern liittyi Fortunaan, jolloin seuran uudeksi nimeksi vaihdettiin Düsseldorfer Turn- und Sportverein Fortuna 1895.


title: Fortuna Düsseldorf

text: Seura voitti ensimmäisen suuremman mestaruutensa vuonna 1927, jolloin se voitti Bezirksligan-mestaruuden. Tämän myötä Fortuna eteni Saksan-mestaruusturnauksessa loppukierrokselle. Seura voitti Bezirksligan myös vuosina vuosina 1929, 1931 ja 1933. Vuonna 1933 Fortuna selviytyi Saksan-mestaruusturnauksen loppuotteluun, jossa se kohtasi Schalken. Ottelu päättyi Fortunan 3–0-voittoon, jolloin seura voitti toistaiseksi ainoan Saksan-mestaruutensa.


title: Fortuna Düsseldorf

text: Vuonna 1935 Kraftsportverein 1920 yhdistyi seuraan. Fortuna eteni Saksan-mestaruusturnauksessa loppuotteluun vuonna 1936, mutta tällöin 1. FC Nürnberg voitti loppuottelun maalein 1–2. Tammikuussa 1938 joukkue pelasi Saksan cupin loppuottelussa, jossa se hävisi 1–2 Schalkelle. Ennen 1930-luvun loppua seuran lajivalikoimaan kuuluivat muun muassa yleisurheilu, rugby ja käsipallo, mutta lajivalikoimaa alettiin karsia vuosikymmenen lopulla. Vuosina 1944–1945 seura tunnettiin nimellä Kriegsspielgemeinschaft Düsseldorf. Tällä nimellä seura pelasi yhdessä Düsseldorfer Sport Clubin kanssa. Nimeä ei kuitenkaan käytetty enää toisen maailmansodan jälkeen.


title: Fortuna Düsseldorf

text: Sodan jälkeen Fortuna aloitti pelaamisen uudessa Oberliga Westissä.


title: Fortuna Düsseldorf

text: Seura pääsi nousemaan Bundesliigaan kaudeksi 1966–1967, mutta päätyi 17:ksi joutuen putoamaan. Kaudeksi 1971–1972 joukkue nousi Bundesliigaan ollen siellä aina vuoteen 1987 saakka. Parhaimmillaan joukkue oli Bundesliigan kolmas vuosina 1973 ja 1974. Bundesliiga-kausina joukkue voitti Saksan Cupin kahdesti vuosina 1979 ja 1980, jonka lisäksi se oli Cup-voittajien cupissa toinen vuonna 1979. Kauden 1986–1987 päätteeksi seura putosi Bundesliigasta oltuaan 17:s.


title: Fortuna Düsseldorf

text: Joukkue ei kuitenkaan luovuttanut, vaan nousi Bundesliigaan kolmeksi kaudeksi vuonna 1990. Putoamisen jälkeen vuonna 1992 seurasta on tullut ns. hissiseura, kun se on noussut ja pudonnut sarjojen välillä. Seura nousi Bundesliigaan kertaalleen vuosiksi 1995–1997, jonka jälkeen se on pudonnut alasarjoihin. Kaudeksi 2008–2009 seura pääsi 3. Ligaan. Voittokulku jatkui ja kauden päätteeksi seura nousi 2. Bundesliigaan.


title: Jääkäriprikaati-90

text: Jääkäriprikaati-90, puhekielessä pelkkä "jääkäriprikaati", on Suomen puolustusvoimien vuoden 1990 kokoonpanoon ja kalustoon perustuva sotatoimiyhtymä erotuksena edeltäjästään jalkaväkiprikaati-80:sta. Sen jääkäripataljoonien pääkalustona ovat panssaroidut miehistönkuljetusvaunut Pasit. Aikaisemmassa jalkaväkiprikaatissa jalkaväkijoukkue liikkui maataloustraktorien vetämien perävaunujen lavoilla. Jääkäriprikaati 90:en käytössä on ollut muitakin ajoneuvoja, kuten telakuorma-autoja. Panssaroidun miehistönkuljetusvaunun nopeus tiellä voi nousta yli 90 km/h, kun traktorilla kyetään alle puoleen siitä, eikä miehistöllä ole niissä suojaa sirpaleilta tai käsiaseiden tulelta.


title: Jääkäriprikaati-90

text: Jääkäriprikaati-90:n seuraajana maavoimien kehityksessä Suomessa ovat valmiusyhtymät, joita on kutsuttu myös valmiusprikaati-05:iksi. Suomen turvallisuus- ja puolustuspoliittisessa seloteossa ovat jääkäriprikaatit edelleen voimassa olevia yleisjoukkojen sotatoimiyhtymiä.


title: Daniel G. Amen

text: Daniel G. Amen, M.D. on lasten ja aikuisten psykiatri, kirjailija ja Amen Clinicin johtava lääkäri.


title: Daniel G. Amen

text: Amen on virallistettu lääkäri neljässä osavaltiossa: Kaliforniassa, Washingtonissa, Virginiassa ja New Yorkissa. Hän on APA:n "Distinguished Fellow" ja hänet on palkittu vuonna 1987 Marie H. Eldredgen palkinnolla parhaasta tutkimustyöstä. Hän on The Amen Clinics, Inc. -yrityksen toimitusjohtaja ja johtava lääkäri Newport Beachillä Kaliforniassa, Fairfieldissa Kaliforniassa, Tacomassa Washingtonissa ja Restonissa Virginiassa.


title: Daniel G. Amen

text: Amen on psykiatrian ja ihmisen toiminnan kliininen apulaisprofessori Kalifornian yliopistossa. Hän suoritti alemman korkeakoulututkintonsa Southern California Collegessa (nykyisin Vanguard University of Southern California) ja lääketieteen tutkintonsa Oral Roberts Universityn lääketieteellisessä.


title: Daniel G. Amen

text: Amen on kirjoittanut 39 tieteellistä artikkelia, 27 kirjaa ("The Amen Solution", "Change Your Brain, Change Your Life", "Magnificent Mind At Any Age"). Yhdessä The United Paramount Networkin ja Leeza Gibbonsin kanssa hän tuotti ohjelman nimeltä "The Truth About Drinking", jonka tarkoituksena oli opettaa teini-ikäisiä alkoholista. Ohjelma sai Emmyn parhaana opettavaisena ohjelmana. Vuonna 1999 Random House julkaisi Amenin kirjan "Change Your Brain, Change Your Life", joka ylsi New York Timesin bestseller-listalle ja joka on käännetty 24 eri kielelle. Hän on kirjoittanut myös kirjat "Healing ADD", "Healing The Hardware of the Soul", "Making A Good Brain Great" ja oli yksi "Healing Anxiety and Depression and Preventing Alzheimer's" -teoksen kirjoittajista.


title: Daniel G. Amen

text: Tiedemiehet ja lääketieteellistä koulutusta saaneet ovat kritisoineet hänen menetelmiensä kelpoisuutta.


title: Daniel G. Amen

text: Stanfordin yliopiston muistiklinikkaa johtava neurologi Michael Greicius sanoi: "SPECT kuvat eivät ole kyllin sensitiivisiä tai spesifistisiä, jotta ne olisivat käyttökelpoisia Alzheimerin taudin diagnoosiin ... PBS:n lähettämä Amenin ohjelma antaa tieteellisen kelpoisuuden leiman työlle, jolla ei ole tieteellistä kelpoisuutta."


title: Daniel G. Amen

text: Amen jakaa ADHD:n seuraaviin kuuteen alatyyppiin:


title: Rich & Famous

text: Rich & Famous on Acceptin EP, joka on julkaistu vuonna 2002.


title: Lastenklinikka (Oulu)

text: Oulun lastenklinikka toimii Oulun yliopistollisen sairaalan yhteydessä ja se on valmistunut vuonna 1975. Klinikan vastuualue on laaja; Pohjois-Suomen alueen vakavat lastensairaustapaukset hoidetaan siellä, mutta tarpeen vaatiessa myös Helsingin lastenklinikalla.


title: Lastenklinikka (Oulu)

text: Alla on lueteltuna kaikki Oulun lastenklinikan osastot ja poliklinikat


title: Trinidad (Bolivia)

text: Trinidad on Benin departementin pääkaupunki koillisessa Boliviassa. Vuonna 1996 siellä oli noin 69 000 asukasta.


title: Trinidad (Bolivia)

text: Alun perin kaupunki perustettiin vuonna 1686 Mamorejoen varteen, mutta tulvat ja niiden mukanaan tuomat kulkutaudit pakottivat kaupungin siirtämiseen vuonna 1769. Alue on Amazonin sademetsäaluetta, mikä näkyy muun muassa siinä, että jokaista korttelia kiertävät suuret avoviemärit, joihin sadevesi voi syöksyä sadekauden aikana.


title: Trinidad (Bolivia)

text: Trinidadin matkailunähtävyyksiä ovat Mamore-joen jokidelfiinit ja Santuario Chuchinin esihistorialliset rakennelmat, joiden uskotaan olevan viisituhatta vuotta vanhoja.


title: Trinidad (Bolivia)

text: Kaupungissa on Teniente Jorge Henrich Arauz -niminen lentoasema.


title: Fimea

text: Lääkealan turvallisuus- ja kehittämiskeskus Fimea (, ) on Suomen sosiaali- ja terveysministeriön alainen keskusvirasto, joka valvoo lääkkeitä, veri- ja kudostuotteita sekä kehittää lääkealaa väestön terveydeksi. Viraston tehtäväkokonaisuuksiin kuuluvat lääkealan lupa- ja valvontatehtävät, tutkimus- ja kehittämistehtävät sekä lääketiedon tuottaminen ja välittäminen lääkehuollon ja lääkehoitojen vaikuttavuuden parantamiseksi. Fimea on osa eurooppalaista lääkevalvonnan viranomaisverkostoa ja suuntautuu aktiiviseen kansainväliseen yhteistyöhön.


title: Fimea

text: Fimea aloitti toimintansa marraskuussa 2009 samalla, kun sen edeltäjävirasto Lääkelaitos lakkautettiin. Fimean tehtävien ja tavoitteiden perustana ovat kansallinen ja EU-lainsäädäntö, hallitusohjelma, sosiaali- ja terveysministeriön strategia, Lääkepolitiikka 2020 -ohjelma sekä tulos- ja resurssiohjaus. Terveydenhuollon laitteiden ja tarvikkeiden valvontatehtävät on organisoitu Valviralle ja Lääkehoidon kehittämiskeskus Rohdon perusterveydenhuoltoa kehittävä työpajamenetelmä Terveyden ja hyvinvoinnin laitokselle (THL).


title: Fimea

text: Fimea toimii ihmisille tai eläimille tarkoitettujen lääkkeiden, veri- ja kudosvalmisteiden sekä lääkealan toimijoiden lupa- ja valvontaviranomaisena. Fimea on kansallisena viranomaisena osa Euroopan lääkevalvonnan viranomaisverkostoa. Fimean tehtäväksi on lisäksi määritelty lääkealan kansallisen kehittämisen koordinointi, tutkimustehtävät ja lääkehoitojen arviointi. Fimea kokoaa ja arvioi kliinistä lääkehoitoa koskevaa tietoa sekä kehittää lääkehoitokäytäntöjä koulutuksen ja tiedottamisen avulla.


title: Fimea

text: Fimean toiminta rahoitetaan maksullisen toiminnan tuloilla ja valtion määrärahoilla. Valtion budjetista rahoitetaan pääasiassa Fimean lääkehoitojen arviointitehtävät ja niitä tukevat toiminnot. Kehittyvä rahoituslähde ovat Euroopan lääkevalvontaverkostosta tulevat tulot.


title: Fimea

text: Fimean organisaatio muodostuu kolmesta ydinprosessista, joita ovat lääkealan toimijoiden valvonta, lääkevalmisteiden arviointi sekä lääkehoitojen arviointi. Organisaatiota tukee sisäisten palvelujen prosessi.


title: Fimea

text: Fimean ylijohtajana on 1. marraskuuta 2009 alkaen toiminut farmasian lisensiaatti Sinikka Rajaniemi. Tehtävä on määräaikainen ja sen oli määrä päättyä 31.10.2016. Syyskuussa 2016 Rajaniemen tehtävää jatkettiin huhtikuun 2017 loppuun. Kun Rajaniemi jää eläkkeelle syyskuussa 2018, ylijohtajana aloittaa Eija Pelkonen viiden vuoden määräaikaisessa virassa.


title: Fimea

text: Fimealla on toimitilat Helsingin Ruskeasuolla ja Technopolis Kuopiossa.


title: Fimea

text: Fimean edeltäjän eli Lääkelaitoksen alueellistaminen vuonna 2009 herätti huomattavaa vastustusta. Lääkelaitoksen henkilökunta vastusti jyrkästi ministeri Liisa Hyssälän kaavailemaa alueellistamista Kuopioon ja sitä, että henkilöstöä ei kuultu. Henkilökunnan mukaan alueellistaminen hävittäisi vuosien aikana kertyneen osaamisen ja tiedon ja heikentäisi lääketurvallisuutta, lisäisi matkakustannuksia ja vähentäisi tehollista työaikaa. Myös oikeuskansleri moitti lääkelaitoksen alueellistamista: siirtopäätös tehtiin liian nopeasti ja ilman kunnon valmistelua.


title: Fimea

text: Lokakuussa 2011 eduskunnan terveysjaoston puheenjohtaja Sari Sarkomaa esitti Fimean alueellistamisen pysäyttämistä viitaten asiantuntijoiden varoituksiin Fimean toiminnan kriisiytymisestä ja lääketurvallisuuden vaarantumisesta.


title: Lakes

text: Lakes voi viitata seuraaviin:


title: Stanag

text:
Stanag on vakiointisopimus, Standardisation Agreement, jolla yhdenmukaistetaan Naton käytössä olevia teknisiä normeja ja käytäntöjä jäsenvaltioiden puolustus- ja asevoimien yhteistoiminnan parantamiseksi. Teknilliseltä kannalta kyseessä on "yhteensopivuus" () ja joukkojen kannalta "yhteistoimintakyky" (interoperability). Natossa standardointia johtaa Military Agency for Standardisation (MAS) ja jokaisen standardin numerosta voi päätellä, mikä MAS:n johtokunnista ("board") sen on tuottanut :Ampumatarvikkeiden kohdalla olennaista on "vaihtokelpoisuus taistelukentällä" ().
Stanag 6001 luotiin 1976 ja sitä on uudistettu viimeksi 2003 (Stanag 6001, Edition 3)


title: Stanag

text: Joukkojen johtamiseen liittyviä käsitteitä on vakioitu. Jäljempänä Stanagin mukainen jako ja DACCIS:n mukaisia toimintoja


title: Stanag

text: Stanag lyhenteenä sanamuotoiseksi käsitteeksi vakiintuneena kirjoitetaan suomeksi Stanag, kuten esimerkiksi Nato. Kuitenkin Yhdysvaltain ja Naton standardien vuoksi sotilaallisessa käytössä lyhenteet kirjoitetaan suuraakkosilla, kuten STANAG tai NATO.


title: Vanguard: Saga of Heroes

text: Vanguard: Saga of Heroes oli Sigil Games Onlinen luoma ja sittemmin Sony Online Entertainmentin ylläpitämä MMORPG-tietokonepeli. Se julkaistiin 30. tammikuuta 2007, vaikkakin peli oli avoinna sen etukäteen tilanneille jo 26. tammikuuta. 15. toukokuuta 2007 ilmoitettiin, että Sony Online Entertainment oli ostanut osan Sigil Games Onlinea ja täten sai itselleen kaikki oikeudet Vanguardiin.


title: Vanguard: Saga of Heroes

text: Peli myi alun perin 242 000 kopiota ja aktiivisten jäsenten (pelaajien, jotka jatkoivat peliin kuuluneen ilmaisen kuukauden jälkeen) määrän arvioitiin olleen 130 000 paikkeilla, mutta tämä laski kuluvien kuukausien aikana 40 000 pelaajaan.


title: Vanguard: Saga of Heroes

text: Sony Online Entertainmentin yrityskaupan jälkeen tekijät keskittyivät pitkään pelin virheiden korjaamiseen ja pelattavuuden parantamiseen. Heinäkuussa 2008 kehittäjät ilmoittivat haluavansa houkutella vanhoja ja uusia pelaajia, sillä peli oli korjattu paljon paremmaksi. 10. syyskuuta 2008 peliin avattiin kauan kaivattu lisä-alue, Isle of Dawn, josta tuli pian suosituin aloitusalue uusille hahmoille. Lisäksi uusien pelaajien oli mahdollista kokeilla peliä sillä ennen kuin ostavat pelin kokoversion tai peliaikaa.


title: Vanguard: Saga of Heroes

text: Tammikuussa 2014 Sony Online Entertainment ilmoitti lopettavansa pelin ylläpitämisen ja peli suljettiin 31. heinäkuuta 2014.


title: Vanguard: Saga of Heroes

text: Kuten useimmissa MMORPG-peleissä, Vanguardin pelihahmot toimivat pelaajien avatareina. Luodessaan hahmoaan pelaaja valitsi sille nimen, sukupuolen, rodun ja hahmoluokan, joita ei voinut muuttaa myöhemmin. Pelaaja myös loi hahmolleen haluamansa ulkonäön, mutta tätä pystyi muttaa milloin tahansa myöhemminkin. Luotuaan hahmonsa, pelaaja vielä valiti paikan, josta aloitti pelaamisen. Vaihtoehtoina aloituspaikoille oli hahmon edustaman rodun oma aloituspaikka tai peliä ilmaiseksi kokeileville tarkoitettu Isle of Dawn. Myöhemmin hahmolle tuli valittavaksi myös erilliset ammatit, jotka eivät kuitenkaan olleet pakollisia.


title: Vanguard: Saga of Heroes

text: Pelissä oli 19 rotua, jotka erosivat toisistaan ulkonäöllisesti, erityiskyvyin, diplomaattisin mieltymyksin ja hahmoluokkien vaihtoehdoin. Rotujen erottamiseksi jokaisella rodulla oli myös yksi erityinen taito, joka aktivoitui tietyllä tasolla. Tällainen kyky saattoi olla esimerkiksi jokin taika tai ryhmän hyökkäyskykyä parantava taito.


title: Vanguard: Saga of Heroes

text: Pelissä oli 15 hahmoluokkaa, joista pelaaja valitsi haluamansa.


title: Uimahypyt kesäolympialaisissa 1936

text: Berliinin kesäolympialaisissa 1936 kilpailtiin uimahypyissä maanantaista 10. lokakuuta lauantaihin 15. lokakuuta. Kilpailutapahtumia oli neljä, 3 metrin ponnahduslauta ja 10 metrin kerroshypyt sekä miehille että naisille. Yhdysvallat oli näiden olympialaisten suvereeni uimahyppymahti, sillä maa kahmi peräti kymmenen 12:sta jaossa olleesta mitalista.


title: Uimahypyt kesäolympialaisissa 1936

text:
Yhteensä 69 uimahyppääjää (39 miestä ja 30 naista) 21 valtiosta osallistui Berliinin olympialaisten uimahyppykilpailuihin:
Mitalitaulukon voitti ylivoimaisesti Yhdysvallat, jonka lisäksi vain isäntämaa Saksa pääsi mitaleille.


title: Caulastraea

text: Caulastraea on kivikorallien suku, johon kuuluu neljä lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat monihaarasia trumpettimaisten oksien muodostamia kimppuja. Jokaisen "trumpetin" päästä aukeaa rengas läpikuultavia polttiaislonkeroita.


title: Caulastraea

text: Monet "Caulastraea"-korallit fluoresoivat, eli hohtavat vihreinä jonkin aikaa pimeäntulon jälkeen.


title: Caulastraea

text: Yleisin laji "Caulastraea furcata" voi muodostaa hiekkapohjalle jopa viisimetrisiä kasvustoja. Se elää alueilla, joissa on kirkas vesi eikä liian kovia virtauksia.


title: Favia

text: Favia on kivikorallien suku, johon kuuluu ainakin kolmekymmentä lajia, joista jotkut ovat erittäin yleisiä koralliriuttojen matalissa osissa. Ne luokitellaan pitkäpolyyppisiin eli LPS-kivikoralleihin. Ne muodostavat puolipallomaisia yhdyskuntia, joissa on kraatterimaisia polttiaislonkeroiden rypäitä. Erona "Favites" sukuun on, että kraatterien reunavallit muodostavat suljettuja silmukoita.


title: Favia

text: Joitakin lajeja pidetään joskus meriakvaarioissa; yleisimpinä "Favia favus" ja "Favia matthaii". Ne ovat aktiivisia öiseen aikaan, ja levittelevät pyyntilonkeroitaan hämärissä.


title: Favites

text: Favites on kivikorallien suku, johon kuuluu noin 150 lajia. Ne ovat varsin yleisiä etenkin Japania ja Australiaa ympäröisillä koralliriutoilla. Ne luokitellaan pitkäpolyyppisiin eli LPS-kivikoralleihin. Ne muodostavat puolipallomaisia yhdyskuntia, joissa on kraatterimaisia polttiaislonkeroiden rypäitä. Erona "Favia"-sukuun on, että näiden kraatterien reunavallit muodostavat jatkuvaluonteisia kuvioita. Sukujen erottaminen on silti vaikeaa.


title: Favites

text: Monia Favites-lajeja pidetään meriakvaariossa; yleisimpänä lajina "Favites flexuosa". Se kasvaa litteäksi tai puolipallomaiseksi ja on usein väriltään sinivihreä tai siniharmaa. Toisin kuin muut sukunsa lajit se ei levittele pitkiä polttiaislonkeroita.


title: Favites

text: Favites-korallit aktivoituvat yöllä, ja useimmat lajit levittelevät läpikuultavia polttiaislonkeroitaan kauas rungostaan. Siksi ne sijoitetaan akvaariossa riittävän välimatkan päähän muista koralleista. Niille suositellaan annettavaksi lihapitoista ruokaa kaksi kertaa viikossa iltahämärissä pyyntilonkeroiden avauduttua.


title: Favites

text: Kaikki lajit WoRMS:in mukaan:


title: Disaster: Day of Crisis

text: Disaster: Day Of Crisis on toimintaseikkailupeli, jossa pelaajan pitää selviytyä monista luonnon katastrofeista sekä samalla taistella terroristeja vastaan ja pelastaa siviilejä.


title: Disaster: Day of Crisis

text: Pelaaminen tapahtuu kolmannesta persoonasta. Mukana on myös rail shooter -kohtia joissa tähtäys tapahtuu Wii Remotella. Hyvin suoritetuista tehtävistä saadaan Battle- ja Survival-pisteitä, joita voi käyttää pelaajan taitojen parantamiseen.


title: Disaster: Day of Crisis

text: Ohjaimien liikkeen tunnistamista on hyödynnetty monissa kohdin, kuten juostessa pakoon sortuvaa kattoa, jolloin pelaajan täytyy heiluttaa ohjaimia ylös alas. Pelissä on yhteensä 23 tasoa.


title: Satakunnan sairaanhoitopiiri

text:
__notoc__
Satakunnan sairaanhoitopiiri on sairaanhoitopiiri, joka tarjoaa erikoissairaanhoitoa Satakunnassa. Sairaanhoitopiirissä työskentelee noin 3800 henkilöä, jotka ovat kuntayhtymän 17 jäsenkunnan noin 226 000 asukkaan palveluksessa.


title: Satakunnan sairaanhoitopiiri

text: Kaikki Satakunnan maakunnan kunnat kuuluvat kuntayhtymään. Se on yksi viidestä sairaanhoitopiiristä, jotka vastaavat maakuntarajoja täydellisesti.


title: The Winner Takes It All

text: The Winner Takes It All on ruotsalaisen ABBA-yhtyeen laulu. Musiikilliselta tyyliltään se on pop-balladi, sanoituksen aiheena on avioero. Se julkaistiin ensimmäisenä singlenä albumilta "Super Trouper" 21. heinäkuuta 1980. Singlen B-puolena julkaistiin sävelmä "Elaine". Albumi "Super Trouper" julkaistiin 3. marraskuuta 1980.


title: The Winner Takes It All

text: "The Winner Takes It All" -sävelteoksen kirjoittivat Björn Ulvaeus ja Benny Andersson, päävokalisti oli Agnetha Fältskog. Sanoituksen on katsottu viittaavan Fältskogin ja Ulvaeuksen avioeroon vuonna 1979. Ulvaeus on kuitenkin todennut, että heidän erossaan ei ollut voittajia. Laulu kertoo avioerosta yleisellä tasolla. "The Winner Takes It All" oli työnimeltään "The Story Of My Life". Ensimmäinen versio sävelmästä tallennettiin 2. kesäkuuta 1980, mutta Andersson ja Ulvaeus pitivät sitä epäonnistuneena. Lopullinen, julkaistu versio tallennettiin 6. kesäkuuta 1980.


title: The Winner Takes It All

text: "The Winner Takes It All" nousi listaykköseksi Alankomaissa, Belgiassa, Britanniassa, Etelä-Afrikassa ja Irlannissa. Yhdysvalloissa se saavutti kahdeksannen sijan Billboard Hot 100 -listalla, joten se oli ABBAn neljäs ja viimeinen kymmenen kärkeen noussut laulu Yhdysvaltain listoilla. "The Winner Takes It All" menestyi myös Brasiliassa: se oli mukana huippusuositun saippuaoopperan "Coração Alado" ("Sydän siivillä") musiikista kootulla albumilla vuonna 1980.


title: The Winner Takes It All

text: "The Winner Takes It All" on mukana ABBAn sävelteoksiin perustuvassa "Mamma Mia!" -musikaalissa ja saman nimisessä elokuvassa. Sävelmä on sisällytetty useimpiin ABBA-yhtyeen "parhaat"-julkaisuihin, kuten 1982 julkaistulle "ABBA The Singles - The First Ten Years" tupla-albumille. Sävelmään liittyvä musiikkivideo kuvattiin Göteborgin pohjoispuolella 12. heinäkuuta 1980.


title: The Winner Takes It All

text:
Vuonna 2009 kappale pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.
"The Winner Takes All" -sävelmästä on vuosikymmenien aikana levytetty kymmeniä versioita eri musiikkityyleissä ja useilla kielillä, muun muassa suomeksi, turkiksi ja espanjaksi.


title: Word of Mouth

text:
Word of Mouth on The Kinksin vuonna 1984 julkaistu studioalbumi ja samalla viimeinen, jonka julkaisi levy-yhtiö Arista Records. Levyn kaupallinen menestys jäi heikoksi verrattuna yhtyeen viimeisimpiin studioalbumeihin.A-puoli
B-puoli


title: Moog

text: Moog voi tarkoittaa:


title: Samu ja Salla

text:
Samu ja Salla () ovat englantilaisen Lauren Childin luomia hahmoja, jotka esiintyvät samannimisissä lastenkirjoissa ja Tiger Aspectin tuottamassa TV-sarjassa. Suomessa Samu ja Salla -sarjaa on esitetty Yle TV2:n Pikku Kakkosessa.
Ohjelmasta on jaksoja yhteensä 26.


title: Samu ja Salla

text: TV-sarjan ensimmäinen tuotantokausi on julkaistu Suomessa myös DVD-levyillä:


title: Public Enemies

text: Public Enemies on Michael Mannin ohjaama gangsterielokuva, joka sai ensi-iltansa kesällä 2009. Kertomus sijoittuu 1930-luvun alkuun ja siinä on useita todellisuuspohjaisia henkilöhahmoja, kuten FBI-agentti Melvin Purvis ja rikolliset John Dillinger, Baby Face Nelson ja Pretty Boy Floyd. Filmi perustuu Bryan Burrough’n kirjaan "Public Enemies: America’s Greatest Crime Wave and the Birth of the FBI, 1933–34".


title: Public Enemies

text: Tarina alkaa vuonna 1933, kun John Dillinger järjestää jengiläistensä ja joidenkin muiden vankien paon vankilasta. Kun karkulaiset juhlivat vapauttaan ravintolassa, Dillinger tapaa narikassa työskentelevän puoliksi ranskalaisen, puoliksi intiaanitaustaisen kauniin naisen.


title: Public Enemies

text:
Dillinger nauttii jopa jonkinlaista kansansuosiota, kun hän ryöstää pankkeja, joita pidetään talouskurjuuden syntipukkeina, ja kieltäytyy kidnappauskeikoista. Dillingerin väki liittoutuu Frank Nittin johtamien Chicagon mafiarikollisten kanssa. Näyttävän pankkiryöstön jälkeen FBI julistaa Yhdysvaltain historian ensimmäisen ”sodan rikollisuutta vastaan”.
Michael Mann halusi elokuvan näyttävän siltä, kuin se olisi kuvattu ”tässä ja nyt”. Kuvaukset pyrittiin tekemään todellisilla tapahtumapaikoilla ja lähikuvat näyttelijöiden kasvoista otettiin usein käsivaralla.


title: Public Enemies

text: Nyt-liitteen Veli-Pekka Lehtonen kirjoitti, että suuresta budjetista huolimatta Dillingerin henkilöhahmo jää pinnalliseksi. Julkisuutta, pahantekijän perhetaustaa tai FBI:n syntyä käsitellään vain irrallisina huomioina rikosten, poliisitutkimusten, takaa-ajojen ja tulitaisteluiden välissä. Tarinan kulku on hänestä arvattava ja kaiken selittäminen fatalismilla on liian helppo ratkaisu.


title: The Pacifier – Tuttisoturi

text: The Pacifier – Tuttisoturi () on vuonna 2005 ensi-iltansa saanut yhdysvaltalainen komediaelokuva, jonka pääosassa esiintyy Vin Diesel. Elokuvan on ohjannut Adam Shankman sekä käsikirjoittanut Thomas Lennon ja Ben Garant. Tuttisoturi kertoo Yhdysvaltain laivaston erikoisjoukon luutnantista (Vin Diesel), joka saa tehtäväkseen pelastaa serbikapinallisten kynsistä Howard Plummerin (Tate Donovan), joka työskentelee huippusalaisessa hallituksen projektissa. Plummerien perheessä on viisi lasta: Zoe, Seth, Lulu, Peter ja Tyler.


title: Iván Cuadrado

text: Iván Javier Cuadrado Alonso (s. 21. helmikuuta 1979 Salamanca, Espanja) on espanjalainen jalkapalloilija. Hän on pelipaikaltaan keskuspuolustaja.


title: Iván Cuadrado

text: Cuadrado on Barcelonan junioriakatemian kasvatti. Hän nousi Barcelonan reservijoukkueeseen vuonna 1998 ja pelasi siellä seuraavat kolme kautta. Hän ei pelannut otteluita edustusjoukkueessa. Vuonna 2001 Cuadrado siirtyi ilmaisella siirrolla Real Murciaan, joka pelasi Espanjan toiseksi korkeimmalla sarjatasolla. Hänen aikanaan Real Murcia nousi kahteen otteeseen pääsarjaan, ensimmäisen kerran vuonna 2003 ja toisen kerran vuonna 2007.


title: Iván Cuadrado

text: Seitsemän Real Murciassa pelatun kauden jälkeen Cuadrado siirtyi vuonna 2008 pääsarjaan nousseeseen Málagaan. Málagan jälkeen hän edusti Rayo Vallecanoa, Ponferradinaa ja Salamancaa.


title: Aizkraukle

text:
Aizkraukle () on hieman yli 8000 hengen kaupunki Latvian keskiosassa Väinäjoen rannalla. Aizkraukle sijaitsee noin 90 km Riiasta kaakkoon ja on suurin piirtein Riian ja Väinänlinnaan keskivälillä.
Aizkraukle on 2009 perustetun Aizkrauklen kunnan keskus.
Aizkraukle mainitaan ensimmäisen kerran ristiretkiin liittyvässä keskiaikaisessa Henrik Liivinmaalaisen kronikassa, jossa kerrotaan Liettuan tekemistä hyökkäyksistä Riikaan. Tuolloin saksalaiset olivat rakentaneet alueelle paikallisia suojellakseen linnan, jonka raunioita on vieläkin jäljellä.


title: Aizkraukle

text: Aizkrauklen alueelle perustettiin 1960-luvulla Stučka-niminen kylä läheisen vesivoimalan työntekijöille. Kasvettuaan Stučka sai vuonna 1967 kaupunginoikeudet ja vuonna 1991 Neuvostoliiton hajottua kaupunki uudelleennimettiin Aizkraukleksi.


title: Fosforipentakloridi

text: Fosforipentakloridi (PCl) on fosforin ja kloorin muodostama molekyyliyhdiste. Ainetta käytetään muun muassa kemiallisessa synteesissä yhdisteiden klooraukseen.


title: Fosforipentakloridi

text: Huoneenlämpötilassa fosforipentakloridi on kiinteää. Puhdas fosforipentakloridi on valkoista, mutta koska aine voi hajota spontaanisti fosforitrikloridiksi ja kloorikaasuksi ovat kiteet usein kellertäviä tai vihertäviä. Aine reagoi hyvin voimakkaasti veden ja kosteuden kanssa ja kykenee myös syövyttämään metalleja. Aine voi reagoida myös hyvin voimakkaasti typpihapon kanssa. Fosforipentakloridi liukenee hiilidisulfidiin ja tetrakloorimetaaniin.


title: Fosforipentakloridi

text:
Liuoksissa fosforipentakloridin rakenteen luonne vaihtelee. Poolittomiin liuottimiin, kuten bentseeniin ja tetrakloorimetaaniin, liuetessaan aine pysyy molekyyleinä. Sen sijaan poolisissa liuottimissa, kuten asetonitriilissä tai nitrobentseenissä, se esiintyy ionimuodoissa. Ionien rakenne on eri riippuen liuoksen fosforipentakloridikonsentraatiosta. Laimeassa liuoksessa yhdiste esiintyy tasapainossa, joka on:
ja suuremmissa pitoisuuksissa tasapaino on


title: Fosforipentakloridi

text: Fosforipentakloridia on mahdollista valmistaa alkuaineistaan. Reaktio on kiivas eikä sitä juurikaan käytetä teollisuudessa.


title: Fosforipentakloridi

text: Teollisesti fosforipentakloridia valmistetaan kloorikaasun ja fosforitrikloridin reaktiolla. Kiinteä reaktiotuote kerätään reaktiotilan pohjalta.


title: Fosforipentakloridi

text: Orgaanisessa kemiassa fosforipentakloridia käytetään yhdisteiden klooraukseen. Sen avulla syntetisoidaan muun muassa asyyliklorideja karboksyylihapoista.


title: Fosforipentakloridi

text: Veden kanssa reagoidessaan fosforipentakloridi muodostaa fosforyylikloridia. Fosforyylikloridi hajoaa edelleen vapauttaen fosforihappoa ja suolahappoa. Kosteassa ilmassa yhdiste hajoaa fosforihapoksi ja suolahapoksi.


title: Fosforipentakloridi

text: Ammoniumkloridin ja fosforipentakloridin reaktio johtaa syklisiin yhdisteisiin, joiden kaava vaihtelee. Useimmiten yhdisteiden suhdekaava on (NPCl).


title: Fosforipentakloridi

text: Litiumioniakuissa elektrolyyttiliuoksena käytettävää litiumheksafluorofosfaattia valmistetaan fosforipentakloridin ja litiumfluoridin reaktiolla.


title: Fosforipentakloridi

text: Fosforipentakloridi on myrkyllistä. Aineen joutuminen hengitysteihin aiheuttaa hengenahdistusta ja yskää. Aine syövyttää voimakkaasti joutuessaan kosketuksiin ihon tai silmien kanssa. Yhdisteen nieleminen aiheuttaa huonoa oloa ja mahdollisesti tajuttomuuden.


title: Aikatalo

text: Aikatalo on Helsingin keskustassa Ateneumin takana, osoitteessa Mikonkatu 8 sijaitseva liiketalo. Rakennuksessa toimi pitkään elokuvateatteri Bristol. Aikatalo valmistui 1961, sen rakennutti Aikalan Kello ja Kulta Oy:n toimitusjohtaja Olga Aikala (1883–1962) ja sen suunnitteli Eliel Muoniovaara. Aikatalon pohjakerroksessa toimii 25 myymälää ja 2.–10. kerroksessa yhteensä 55 yritystä. Lisäksi yhtiö omistaa Ateneuminkujalla kuuden yrityksen käyttämät pienmyymälät. Aikatalon Mikonkadun puoleinen julkisivu on vedetty sisään katulinjasta.


title: Aikatalo

text: Aikatalo sijaitsee Kluuvin kaupunginosan Jäniksen korttelissa, johon myös Ateneum kuuluu välissä kulkevasta kävelykujasta huolimatta. Korttelia pidettiin maanperän kannalta aikoinaan Kluuvin kortteleista huonoimpana, ja pohjakallio on paikalla vasta 18 metrin syvyydessä. Aikatalon perustuksiin jouduttiin rakennusvaiheessa junttaamaan yhteensä neljä ja puoli kilometriä betonipaaluja. Paikalla oli 1900-luvun vaihteeseen saakka C. R. Jankesin kauppa. Aikatalon tieltä purettiin esimerkiksi puutalo, jonka hirteen oli kaiverrettu vuosiluku 1834.


title: Brian Nelson

text: Brian Nelson on yhdysvaltalainen käsikirjoittaja. Hän on valmistunut Yalen yliopistosta ja UCLAsta. Hän on käsikirjoittanut esimerkiksi vuoden 2005 elokuvan "Hard Candy" ja useita jaksoja eri televisiosarjoihin.


title: David Slade

text: David Slade (s. 26. syyskuuta 1969) on brittiläinen elokuvaohjaaja. Slade syntyi Englannissa. Hän aloitti ohjaamalla musiikkivideoita ja on ohjannut niitä esimerkiksi Muselle ja Tori Amosille. Slade on ohjannut myös kaksi lyhytelokuvaa. Hänen debyyttielokuvaohjauksensa oli vuoden 2005 elokuva "Hard Candy". Hän on ohjannut myös kauhuelokuvan "30 päivää kaamosta" (2007) sekä Twilight-elokuvasarjan kolmannen osan "Twilight – Epäilys", joka sai ensi-iltansa 30. kesäkuuta 2010.


title: Pyhäjoki (Säkylä)

text: Pyhäjoki on kylä Säkylässä eteläisessä Satakunnassa. Kylä on Säkylän Pyhäjärven rannalla ja sen läpi virtaa samanniminen joki. Liedosta Euraan johtavan Seututien 204 vanha osuus kulkee aivan kyläkeskuksen läpi ja on nykyään yhdystie 12699.


title: Kellovero

text: Kellovero () oli Kustaa Vaasan 1530 määräämä ylimääräinen vero, jonka tuotolla Ruotsi maksoi velkansa Lyypekille. Veron kohteena oli seurakuntien omaisuus, säästöt ja tulot. Vero kannettiin joko siten, että jokaisen kirkon, kappelin tai luostarin suurin kirkonkello pakkoluovutettiin sulatettavaksi ja myytäväksi metallina, tai seurakunnan oli maksettava vastaava summa rahana tai kirkkohopeina kellonsa lunastamiseksi.


title: Kellovero

text: Kellot kuljetettiin suurimpiin satamakaupunkeihin ja laivattiin Lyypekkiin, jossa Kustaa Vaasan edustaja myi ne. Lisäveron tuotto havaittiin pian liian vähäiseksi ja rahaksimuunto vei paljon aikaa, mikä aiheutti lyypekkiläisten valitusten vyöryn. Siksi vero, jota oli alussa kannettu vain kaupungeista ja rannikkopitäjistä, ulotettiin sisämaankin kirkkopitäjiin tammikuussa 1531. Niissä pitäjistä, joissa oli vain yksi kello, joutuivat seurakuntalaiset maksamaan vain puolet lunastusmaksusta.


title: Kellovero

text:
Suomessa monien seurakuntien tiedetään käyttäneen lunastusoikeutta. Pohjanmaalla vero kannettiin 1532 ja vain Mustasaaren talonpojat joutuivat luopumaan kirkkonsa kellosta.
Taalainmaalla kellovero aiheutti 1531–1533 kellokapinaksi kutsutun kolmannen taalalaiskapinan, jonka Kustaa Vaasa kukisti verisesti.


title: Kellovero

text: Kellovero-nimistä veroa kannettiin myös Tanskassa ja Holsteinissa 1528.


title: HMNB Devonport

text: His/Her Majesty's Naval Base (HMNB) Devonport ("HMS Drake") on yksi kolmesta nykyisin käytössä olevasta Britannian Kuninkaallisen laivaston tukikohdasta. Muut tukikohdat ovat HMNB Clyde ja HMNB Portsmouth. Tukikohta on Länsi-Euroopan suurin laivastotukikohta.


title: HMNB Devonport

text: Tukikohta sijaitsee Plymouthin kaupungista länteen Devonportissa Devonissa Englannissa. Se on Länsi-Euroopan suurin laivastotukikohta ja Kuninkaallisen laivaston ainoa ydinkäyttöisten alusten korjaus- ja huoltotukikohta. Tukikohtaan on sijoitettu Devonportin laivue (), johon kuuluvat muun muassa "HMS Ocean" sekä Trafalgar-luokan sukellusveneet.


title: HMNB Devonport

text: Palveluksessa olevat merimiehet kutsuvat Devonportin laivastotukikohtaa Guziksi. Sana on alun perin tarkoittanut aasialaista pituusmittaa. Mitalla on alueellisia eroja, mutta se on normaalisti rinnastettu jaardiin, siten guz = yard → dockyard (=telakka).


title: HMNB Devonport

text: Tukikohtaan on sijoitettu laivastonkoulutuspäämaja, joka vastaa laivaston ja sitä tukevien yksiköiden kouluttamisesta. Yksikkö kouluttaa myös monien muiden maiden henkilöstöä.


title: HMNB Devonport

text:
Tukikohtaan sijoitetut Kuninkaallisen laivaston alukset muodostavat Devonportin laivueen. Laivueeseen kuuluvat "HMS Ocean", "HMS Albion" ja "HMS Bulwark". Se on myös sijoituspaikkana pääosalle laivaston vedentutkimusaluksille sekä useille tyypin 22 ja 23 fregateille.
Tukikohdan alueeseen kuuluu Kuninkaallinen telakka, jonka käytöstä vastaa Babcock International Groupin (BM) Meriteollisuusyksikkö, joka osti telakan sen edelliseltä omistajalta Devonport Management Limitediltä 2007. BM:n toimintaa Devonportissa kutsutaan normaalisti Devonportin telakaksi.


title: HMNB Devonport

text: Telakka-alueeseen kuuluu 14 kuivatelakkaa (Docks 1-15, mutta numeroa 13 ei käytetä), jotka on sijoitettu kuuden kilometrin matkalle jokivarteen. Alueella on lisäksi 25 vuorovesiallasta ja viisi telakka-allasta. Alueen laajuus on kokonaisuudessaan 2,6 neliökilometriä.


title: HMNB Devonport

text: Ulkopuoliset henkilöt voivat tutustua telakka-alueeseen elokuussa pidettävän kolmipäiväisten laivastopäivien aikana.


title: HMNB Devonport

text: Tukikokohtaan on perusteilla museo, joka esittelee tukikohdan historiaa vuosisatojen ajalta.


title: HMNB Devonport

text: Pian valtaan tultuaan Englannin kuningas Vilhelm III perusti uuden telakan Etelä-Englantiin. Hän piti Plymouthin kaupunkia epätarkoituksenmukaisena, mutta paikka rannikolla muutaman mailin päässä Plymouthista Hamoazen varrelta katsottiin sopivaksi, ja telakan rakennustyöt aloitettiin 1691.


title: Diploria

text:
Diploria on kivikorallien suku, johon kuuluu ainakin kolme lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat pallomaisia, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita.
Diploria-suvun koralleja sanotaan usein aivokoralleiksi.


title: Dana Brožková

text: Dana Brožková (s. 28. huhtikuuta 1981) on tšekkiläinen suunnistaja ja maailmanmestari. Hän edustaa ruotsalaista Domnarvets GoIF -seuraa.


title: Dana Brožková

text: Suunnistuksen nuorten maailmanmestaruuskilpailuissa 2001 Brožková voitti kultaa normaalimatkalta ja hopeaa viestistä. Aikuisten MM-kilpailuissa hän voitti Århusissa 2006 pitkältä matkalta pronssia. Olomoucissa 2008 hän voitti pitkältä matkalta kultaa. Miskolcin MM-kilpailuissa 2009 hän voitti keskimatkan maailmanmestaruuden.


title: Dana Brožková

text: Brožková voitti Venlojen viestistä kultaa Domnarvets GoIF:n joukkueessa 2008 ja 2015. Tiomilan hän voitti vuonna 2005.


title: Dana Brožková

text: Hänen nuorempi siskonsa Radka on suunnistuksen MM-mitalisti.


title: Platygyra

text:
Platygyra on kivikorallien suku, johon kuuluu ainakin yksitoista lajia. Niitä pidetään joskus meriakvaarioissa. Ne luokitellaan pitkäpolyyppisiin eli LPS-kivikoralleihin. Muodoltaan ne ovat pallo- tai levymäisiä, pinnassa kiemurtelee poimullisia kuvioita, joiden välissä on pehmeitä läpikuultavia pyyntilonkeroita.
Platygyra-suvun koralleja sanotaan joskus sokkelo- tai matoaivokoralleiksi. Niiden väri voi olla vihreä, ruskea tai harmaa, ja monet hohtavat sinivalossa hämärän tultua.


title: Platygyra

text: IUCN luokitteli vuonna 1998 "Platygyra yaeyamaensis" -lajin vaarantuneeksi. Vaikka sen levinnäisyysalue on laaja, se ei ole missään yleinen, se pärjää vain tietyllä syvyydellä ja on herkkä vaalenemiselle ja taudeille. Kuutta muuta lajia pidetään silmälläpidettävinä, sillä niiden populaatiot ovat pienentyneet.


title: Gotlannin kunta

text: Gotlannin kunta on Ruotsin kunta, joka käsittää Gotlannin saaren Itämeressä ja läheisiä pienempiä saaria. Pienemmistä saarista tärkeimmät ovat Fårö, Stora Karlsö, Lilla Karlsö ja Gotska Sandön. Gotlannin kunta on ainoa Ruotsin kunta, joka käsittää kokonaisen maakunnan ja läänin alueen: Gotlanti muodostaa yksin Gotlannin maakunnan ja Gotlannin läänin.


title: Gotlannin kunta

text: Kunnan maapinta-ala on 3 134,98 neliökilometriä (1.1.2016) ja asukasluku 57 391 henkeä (31.12.2015). Vuonna 2007 kunnassa oli 854,54 km² peltoa, joten saman ajankohdan maapinta-alaan vertaamalla saadaan peltojen osuudeksi 27,1 prosenttia kunnan maapinta-alasta.


title: Gotlannin kunta

text: Kunnan keskustaajama ja samalla suurin taajama on Visbyn kaupunki. Visby on Gotlannin ainoa kaupunki, jonka lisäksi Gotlannissa sijaitsee myös entinen Sliten kauppala.


title: Gotlannin kunta

text: Kunnan alueella sijaitsi aikaisemmin Roman luostari, mutta se on nykyään raunioina.


title: Gotlannin kunta

text: Ruotsin uudet kunnallislait astuivat voimaan vuonna 1863. Tämän ja vuoden 1952 kuntauudistuksen välisenä aikana Gotlannissa tapahtui vain pieni määrä aluejakomuutoksia. Vunona 1886 perustettiin Hemsen taajaväkinen yhdyskunta samannimiseen kuntaan. Visbyn maalaiskunta liitettiin Visbyn kaupunkiin vuonna 1936 ja samana vuonna Othemin maalaiskunta muutettiin Sliten kauppalaksi.


title: Gotlannin kunta

text: Vuonna 1951 Gotlannissa oli 93 kunnallista toimijaa: yhdet maakäräjät, yksi kaupunki, yksi kauppala, yksi taajaväkinen yhdyskunta ja 89 maalaiskuntaa. Lisäksi oli joukko kuntaliittoja, koska monet pienet kunnat eivät yksin kyenneet selviytymään kaikista tehtävistään. Monissa kunnissa asui alle 100 asukasta.


title: Gotlannin kunta

text:
Vuoden 1952 kuntauudistuksessa Gotlantiin muodostettiin seuraavat "suurkunnat" (pohjoisesta etelään lueteltuina):
Näistä kunnista Romakloster, Klintehamn ja Ljugarn saivat nimensä uuden kunnan keskustaajaman mukaan. Lisäksi Bogen maalaiskunta liitettiin Sliten kauppalaan. Visbyn kaupunkiin uudistuksella ei ollut vaakutusta. Hemsen taajaväkinen yhdyskunta lakkautettiin vuoden 1958 alussa.


title: Gotlannin kunta

text:
Jo kymmenen vuoden kuluttua kuntauudistusta pidettiin riittämättömänä, sillä "suurkunnatkin" olivat monissa tapauksissa liian pieniä kyetäkseen selviytymään tehtävistään. Lääninhallitus ehdotti, että Gotlanti olisi jaettu kolmeen kuntaan:
Useimmat läänin kunnista puolestaan ehdottivat Gotlannin jakamista viiteen kuntaan, mutta Fårösund ehdotti vain yhden kunnan perustamista koko Gotlantiin. Huhtikuussa 1970 Ruotsin hallitus päätti, että Gotlanti muodostaisi 1.1.1971 alkaen vain yhden kunnan. Samalla lakkautettiin Gotlannin läänin maakäräjät, siirrettiin sen tehtävät uudelle kunnalle ja kyettiin välttämään kaksinkertainen hallinto.


title: Gotlannin kunta

text: Vuodesta 1999 lähtien Gotlanti on ollut mukana hallintokokeilussa Skånen läänin ja Länsi-Götanmaan läänin kanssa. Kokeilussa tiettyjä lääninhallitusten tehtäviä on annettu maakäräjien (Gotlannissa kunnan) hoidettavaksi.


title: Gotlannin kunta

text: Vaakunaselitys: (Ruotsiksi "I rött fält en stående vädur av silver med beväring av guld, förande ett på korsstav av guld fästat rött banér med bård och fem flikar av guld.")


title: Gotlannin kunta

text: Vuoden 1971 kuntauudistuksessa Visbyn kaupunki oli ainoa kunta, jolla oli ennestään vaakuna käytössä. Vaakuna kuvaa Jumalan karitsaa ("Agnus Dei") punaisessa kentässä. Uusi kunta päätti muokata Gotlannin kuntavaakunan samanlaiseksi kuin Gotlannin maakunnan vaakuna, jota Gotlannin läänikin käyttää. Vaakunakilven väriksi valittiin kuitenkin punainen kaupungin vaakunasta.


title: Gotlannin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 463 Suomessa syntynyttä, mikä vastasi 0,8 prosenttia kunnan väestöstä.


title: Gotlannin kunta

text: Vielä vanhempien vuoden 1984 lopun tietojen mukaan 2,6 prosenttia kunnan asukkaista oli ulkomailla syntyneitä. Tuolloin kunnassa asui 437 Suomessa syntynyttä, mikä vastasi 0,8 prosenttia kunnan väestöstä.


title: Gotlannin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 172 935 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 88 000 kruunua.


title: Gotlannin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Gotlannin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Gotlannin kunta

text: Kunnassa on 17 taajamaa, joiden osuus kunnan väestöstä vuoden 2010 lopussa oli 58,4 prosenttia. Taajamien ulkopuolella asui tuolloin 23 796 asukasta. Seuraavassa on lueteltu kunnan alueella sijaitsevat taajamat väkilukuineen:


title: Gotlannin kunta

text: Kunnan keskustaajama on lihavoitu.


title: Gotlannin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Gotlannin kunta

text: Lisäksi Roma kyrkbyn ja Romaklosterin taajamat ovat välillä olleet yhteenkasvaneina, jolloin taajamaa kutsuttiin nimellä Roma.


title: Gotlannin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Gotlannin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Gotlannin kunta

text:
Ruotsissa valitaan joka neljäs vuosi edustajat valtiopäiville, maakäräjien valtuustoihin ja kunnanvaltuustoihin. Kunnallisvaaleissa Gotlannin kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Gotlannin kunnanvaltuustossa vuodesta 1973 lähtien.


title: Gotlannin kunta

text: Vuodesta 2016 alkaen kunta on jaettu seuraaviin piireihin:


title: Gotlannin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Gotlannin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Gotlannin kunta

text: Lisäksi Visbyssä sijaitsee muun muassa Pyhän Katariinan kirkon rauniot.


title: Durupinarin löytö

text: Durupınarin löytö on Itä-Turkissa vuorenrinteestä erottuva laivaa muistuttava muodostuma. Sitä on väitetty Raamatun kertomuksen Nooan arkiksi. Muodostuma sijaitsee noin 27 kilometriä Araratista etelään. Löytö on saanut nimensä Turkin armeijan kapteeni İlhan Durupınarin mukaan. Tämä huomasi muodostelman valokuvista ja osallistui vuonna 1960 sitä tutkimaan lähetettyyn retkikuntaan.


title: Durupinarin löytö

text: Masherin rinteessä 1960 käynyt Turkin armeijan ja amerikkalaisten adventistitiedemiesten ryhmä totesi, että muodostuma on kiveä ja maata. 1977 paikalle saapui asiasta innostunut anestesialääkäri Ronald Wyatt, joka löysi lähialueilta ajoankkureiden näköisiä suuria litteitä kiviä, joiden yläpäässä on reikä.


title: Durupinarin löytö

text: Turkki on perustanut seudulle luonnonpuiston, johon järjestetään vaellusretkiä.


title: Pyörätuolitennis

text: Pyörätuolitennis on tenniksen pohjalta kehitetty vammaisurheilulaji, jota pelataan pyörätuolissa istuen. Lajissa käytetyt pyörätuolit tehdään jokaisen pelaajan tarpeiden mukaan, mutta lajin harrastuksen voi aloittaa myös tavallisella aktiivikäyttöön tarkoitetulla pyörätuolilla. Pyörätuolissa voi olla kolme tai neljä pyörää. Tavallisesta tenniksestä säännöt eroavat siten, että pallo saa pompata kentästä kaksi kertaa. Lajia voivat harrastaa myös vammattomat pelaajat.


title: Pyörätuolitennis

text: Pyörätuolitennistä on pelattu noin kolmekymmentä vuotta, laji on peräisin Yhdysvalloista. Lajin kattojärjestö, kansainvälinen pyörätennisliitto, perustettiin vuonna 1988. Suomessa lajia on pelattu vuodesta 1993. Aluksi lajin levittämisestä vastasi Suomen Invalidien Urheiluliitto (SIU). Myöhemmin mukaan tuli myös Suomen Tennisliitto, joka järjesti lajin maajoukkuetoimintaa. Paralympialaisissa suomalaisia pyörätuolitenniksen pelaajia on nähty vuoden 1996 Atlantan kisoista lähtien.


title: Salar de Uyuni

text:
Salar de Uyuni on maailman suurin suolatasanko (n. 10 582 km²), joka sijaitsee yli 3,6 kilometrin korkeudessa
Potosín departementissa Bolivian altiplanolla. Sitä ympäröivät Andien vuorijonoon kuuluvat tuliperäiset huiput, joista korkeimmalle kohoaa Tunupavuori (5 432 m).


title: Salar de Uyuni

text: Nykyisen suolatasangon paikalla oli myöhäisellä pleistoseenikaudella valtava Minchinjärvi (n. 43 000 km²), joka oli paikoitellen yli sata metriä syvä. Järvi alkoi pienentyä 15 000–10 000 vuotta sitten, kunnes siitä jäi jäljelle vain muutamia pieniä, laskujoettomia suola- ja aavikkojärviä. Veden haihtuessa kalsiumkarbonaatti saostui kalkkikivitasanteiksi ja kipsi ja vuorisuola muodostivat paksun, valkoisen kerrostuman entisen järven pohjalle. Nykyään alueen ilmasto on puolikuiva ja vuotuinen sademäärä keskimäärin 300 mm. Sadekauden aikana joulu–maaliskuussa suolakerrostumia peittää paikoitellen matala suolavesikerros.


title: Salar de Uyuni

text: Tasangolta kohoaa 32 kalliosaareketta, joiden ekosysteemi on ainutlaatuinen maailmassa. Kuuluisin niistä on keskellä autiomaata sijaitseva Incahuasi, jossa kasvaa jopa 12 metriä korkeita jättiläiskaktuksia. Suolajärvissä pesii marraskuussa kolme eteläamerikkalaista flamingolajia: chilenflamingo ("Phoenicopterus chilensis"), punanflamingo ("Phoenicopterus jamesi") ja andienflamingo ("Phoenicopterus andinus"). Salar de Uyunissa elää myös kolibreja, villilaamoja ("Lama glama"), vikunjoita ("Vicugna vicugna") ja viskatsoja ("Lagidium").


title: Salar de Uyuni

text: Salar de Uyunin alueella arvioidaan olevan noin 10 miljardia tonnia suolaa, jota louhitaan keskimäärin 25 000 tonnia vuodessa lähinnä ruokateollisuuden käyttöön. Vuorisuolan ja kipsin lisäksi autiomaassa on mahdollisesti jopa puolet maailman litiumvarannoista. Poikkeuksellisen tasaisten pinnanmuotojensa vuoksi Salar de Uyuni on myös altiplanon tärkeimpiä liikenneväyliä.


title: Chris Terkelsen

text: Chris Terkelsen (s. 16. helmikuuta 1972) on tanskalainen suunnistaja ja maailmanmestari. Nykyisin hän edustaa Vaajakosken Terää. Aikaisemmin hän on edustanut Halden SK:ta, IFK Göteborgia, IFK Lidingö SOK:ta ja Farum-Tisvilde OK:ta.


title: Chris Terkelsen

text: Ainoan MM-kultansa Terkelsen voitti Grimstadissa 1997 viestisuunnistuksessa joukkuetovereinaan Torben Skovlyst, Carsten Jørgensen ja Allan Mogensen. Aichin MM-kilpailuissa 2005 Terkelsen voitti keskimatkalta hopeaa. Hän voitti EM-hopeaa viestissä Roskildessa 2004.


title: Chris Terkelsen

text: Terkelsen voitti suunnistuksen maailmancupin 1998. Hän on voittanut neljä maailmancupin osakilpailua. Jukolan viestin Terkelsen on voittanut kolme kertaa Halden SK:n joukkueessa vuosina 1997, 1998 ja 2000.


title: 820 Naval Air Squadron

text: 820 Naval Air Squadron (NAS) on Kuninkaallisen laivaston ilmavoimien lentolaivue, joka on perustettu ensimmäisen kerran 1933, kun 405. lentueen Fairey III -lentokoneet siirrettiin Kuninkaallisilta ilmavoimilta Amiraliteetin alaisuuteen. Nykyisin laivue operoi Merlin HM Mk 1 -helikoptereilla laivaston lentoasemalla Culdrosessa.